text:
ORANJESTAD,Aruba
For di ongeveer un luna pasa nos muchanan y hobenan ta na cas den cuadro di e crisis di Covid-19. Tur easki ta pa nan propio siguridad y siguridad di Aruba completo. No ta un secreto cu pa hopi mucha y hoben na Aruba, juist scol ta e sitio di pas den nan bida. Muchanan cu lastimamente no por a haya pas, siguridad, amor y atencion na cas, tawata haya esaki na scol.
Manera ya caba menciona den un relato anterior, ta juist durante crisisnan cu negligencia y abuso di mucha por presenta mas. Esaki ta e motibo pakiko Fundacion Telefon pa Hubentud Aruba a keda brinda nos muchanan y hobenan di Aruba den e momentonan aki tambe ayudo via telefon, email y chat. Juist awor mester tin mas atencion pa nos muchanan y hobenan.
‘Mirando cu mayan tin Shelter in Place y mi no tin internet na cas, kiko mi lo por haci?’, ‘Mi ta fada di tur e discusionan cu mi mama’ y ‘E stem ta bisami tur dia pa hacie, pero mi ta bai den mi happy place y ta haya trankilidad bek’ ta algun di e yamadanan cu Telefon pa Hubentud ta ricibiendo durante e dianan aki. Salud mental, ansha, depresion, ferfela, combersa, informacion di un instancia y situacion na cas ta e temanan pakiko nos muchanan y hobenan actualmente ta tumando contacto cu Telefon pa Hubentud.
Telefon pa Hubentud Aruba kier a pidi tur mayor pa tuma e dianan aki pa combersa mas hopi cu ta posibel cu e yiunan. Y tambe nos kier a pidi e yiunan pa confia na mayornan y durf di combersa cu nan.
Telefon pa Hubentud kier a recorda tur mucha y hoben cu nos tey tur dia di 2:00 te cu 6:00 di atardi pa scuchanan. E servicio di Telefon pa Hubentud ta gratis, anonimo y confidencial. Banda di yama nos tur dia por chat cu nos via di e 131app. 131app ta gratis y por download e via App Store of Google Play.


c: text/html

text: Dialuna atardi a drenta informe di un caso di persecucion unda e dama cu tin 7 luna sin wak su auto ta coriendo tras di esaki te ora nan a yega na San Barbola unda polis a presenta. E asunto ta asina cu e dama kende ta doño di e Nissan March a laga su ex-pareha cu e auto pero e ex-pareha lo a haci un deal pa cambia e March pa otro cos. E dama doño di e auto tabata desea su auto bek pero no tabata haya e auto. Despues di 7 luna e dama a reconose e auto y awor a hay’e a yama polis pa e haya su auto bek. Mientras esun cu tabata core cu e auto a haci un deal unda awor e auto ta di dje. Como cu e homber no tin nada riba papel di e deal y a haci gastonan pa drecha esaki awor a sali perjudica. Por poco polis a detene e homber cu tabata tin e auto e 7 lunanan pasa ya cu esey ta castigable. Takelwagen a presenta y a tow e auto bay warda di polis cun’e unda awor recherche ta sigui cu e caso. Polis a avisa ambos pa bay recherche pa reclama nan derechonan.

robotstxt: allowed

filter: keep


text:
Oranjestad, Aruba – Abuso sexual, violacion y acoso ta algun experiencia cu ta duna impresion di ta hopi comun den nos comunidad. E experiencianan ta asina doloroso y traumatico cu personanan ta pasa añas sin por a expresa locual a sosode.
Den preparacion pa e manifestacion di 3 di Juli, varios persona a bin dilanti pa conta nan storia di abuso riba Facebook. Por a observa cu gran mayoria di esnan cu a bin dilanti ta hende muher hoben. Ta claro si cu abuso sexual ta sosode cu mucha homber y hende homber tambe, pero kizas e berguensa di locual a sosode ta silencia nan.
Varios storianan anonimo a wordo publica. E miedo pa problema o represaya ta logico. Asina mes varios persona a pone nomber y a hasta publica potret di e abusador pa asina alerta otronan pa tene cuiduo.
Por a tuma nota cu den mayoria caso, e abusador ta un persona conoci pa e victima. Tambe e abusador tin varios persona cu e a haci victima. Hopi di esnan cu a presenta nan storia tawata mucha o teenager ora e abuso a sosode, pero tambe tawata tin algun hende cu tawata adulto ora cu e abuso a tuma lugar.
Hopi di e abusadornan ta tata, bisiña, padrastro o amigo di famia di e victima. Tambe por a mira acusacionan serio a wordo treci dilanti contra deportisa, miembro di scouting, docente di scol secundario etc. Pues organisacionan ta faya y no ta mustra di tin un maneho solido di con pa anda cu e asuntonan aki.
No solamente organisacionan, pero famianan tambe ta faya. Por a nota cu algun persona cu tawata tin e curashi di expone nan abusador como un miembro di famia, a haya nan ta mira con ainda nan abusador ta forma parti activo di e famia. Ainda e abusador ta wordo invita pa tur fiesta di famia, pues e seriedad di e daño cu e abusador a haci no ta wordo tuma na serio.
Por a mira tambe con esnan cu a purba busca ayudo a wordo faya pa motibo di un falta di castigo penal pa e malechor. E storianan di abuso ta asina hopi, y den mayoria di caso (si no ta casi tur) e malechor no a ricibi castigo pa su acto.
Den e experiencianan cu a wordo treci dilanti, tambe mester bisa cu ta poco a indica cu a ricibi e ayudo psicologico necesario pa por anda cu e trauma severo cu ta bin di abuso sexual. Persona cu hayanan victima di esaki mester haya ayudo. E trauma ta causa cu e victima tin e chens di desaroya depresion, ansiedad, PTSD o hasta adicion pa deal cu e dolor emocional.
Esnan interesa den e lucha pa haya husticia pa victimanan di abuso sexual, particularmente pa proteha muchanan contra esaki, por join e manifestacion cu lo tuma lugar 3 di juli.


text:
ORANJESTAD,Aruba
Marco Panella : ” E mehor manera pa vence un enemigo ta bay cama cune. “
Un bubel ta rondo pasobra e aire den dje ta eherce igual presion contra tur su bandanan,causando asina pa tur superficie ta na e mesun distancia di e centro.
Bo tabata sa cu bo no por bolbe kima nada cu ya a ser kima caba ?
Miguel de Unamuno : ” Un di e ventahanan di no ta feliz ta cu bo por desea felicidad. “
Aunke como nutricion e no tin ningun balor, cofi ta hopi stimulante pa motibo di e cafeina cu e tin. Un copi di cofi averaje tin 55 miligram di cafeina, o sea mas of menos tres biahamas cu un copi di te.
Na anja 1880 tabata tin aproximadamente 2 biyon di paloma pasajero { passenger pigeon }na Merca. Ya pa anja 1914 no tabata tin ningun mas !
Cromwell : ” Nunca bo ta bay mes leu cu ora bo no sa ta na unda bo ta bay. “
Bo tabata sa cu bo nanishi ta limpia, keinta y humedece mas di 500 pia cubico diaire cada dia ?
E prome operadornan emplea pa Bell Telephone Company na Merca tabata mucha hombernan hoben. Nan tabata traha para ariba nan pianan. Ta despues di hopi anja a ocuri un persona dunanan un stul pa traha for di e posicion mas comodo ey.
Marlene Dietrich : ” Si bo por a bay awor y regresa diez anja atras ! ”


text:
Directiva di RCA ta hasi un jamada na full e famia grandi tricolor pa jega Centro Deportivo Frans Figaroa 19 di april diamars anochi 8:00 pm pa apoya nos hobennan cu lo habri play-off contra e peligroso abejanan di Dakota. Head Coach Juan Valdez y su staf a hiba un bon campeonato regular y ta preparando optimal pa trece e Copa Hubenil Solito.
Ekipo tricolor ta consisti di entre otro arquero Brandon Malmaceda, defensanan Jean Aser “Zaga” Ulyse, Michael “Mikki” Kiringdongo, Bart van Haren, Juji Werleman, Edry Campos, Antonio Rangel, bolantenan Arnadys Rujano, Lujean Bergen, Lang Trenidad, Alejandro Caro, Ronaldo Martinez, Jeanluca Spataro, Nathan Lacle y den atake Jeanpierre van der Linden, Hugo Roberts, Kevin van der Biezen, Joel Rodriguez y otro nan. Pa esnan cu no a haya ainda nan shirt nobo “Royal Blue” e lo ta obtenibel na stadion. Ban jega cu animo pa apoya nos talentonan cu ta e futuro tricolor. #RCAPABIDA


text:
ORANJESTAD,Aruba
Aruba Bank ta celebra 95 aña y en conexion cu esaki nan ta invita comunidad carnavalesco pa uni na e celebracion.
Recientemente Aruba Bank a anuncia nan competencia di decoracion di kavel ariba ruta di Oranjestad cu oportunidad pa bai cu premionan en efectivo.
Tur persona cu un kavel por participa na e “Kavel Decoration Contest” di Aruba Bank, demostrando nan creatividad cu e logo di Aruba Bank celebrando 95 aña.
Lo tin 3 premio pa e kavelnan cu nan creatividad a sobresali. E Kavel ganador lo ricibi AWG. 1,000 segundo lugar AWG 750 y tercer lugar ta ricibi AWG 500 cash.
Pa celebra 95 aña hunto cu Aruba Bank y participa pa gana premio, manda bo potret na marketing@arubabank.com prome cu 20 di februari. Ganadornan lo wordo anuncia diabierna 21 di februari.


text:
Gabinete Wever-Croes Minister Ursell Arends: ๐๐ป ๐ฐ๐ผ๐ป๐ฒ๐ ๐ถ๐ผ๐ป ๐ฐ๐ ๐๐ถ๐ฎ ๐๐ป๐๐ฒ๐ฟ๐ป๐ฎ๐ฐ๐ถ๐ผ๐ป๐ฎ๐น ๐ฑ๐ถ ๐๐ฑ๐๐น๐๐ผ ๐ ๐ฎ๐๐ผ๐ฟ, ๐๐ข๐๐๐๐ฅ๐ก๐ข ๐ ๐๐๐๐ฅ๐๐ง๐ ๐๐จ๐ก๐ ๐๐ ๐ข๐๐ง๐ข๐๐๐ฅ ๐๐ข๐ ๐ข ๐๐จ๐ก๐ ๐๐ ๐๐๐จ๐๐ง๐ข๐ก๐๐ก ๐ ๐๐ฌ๐ข๐ฅ.
Gabinete Wever-Croes
Minister Ursell Arends:
๐๐ป ๐ฐ๐ผ๐ป๐ฒ๐ ๐ถ๐ผ๐ป ๐ฐ๐ ๐๐ถ๐ฎ ๐๐ป๐๐ฒ๐ฟ๐ป๐ฎ๐ฐ๐ถ๐ผ๐ป๐ฎ๐น ๐ฑ๐ถ ๐๐ฑ๐๐น๐๐ผ ๐ ๐ฎ๐๐ผ๐ฟ,
๐๐ข๐๐๐๐ฅ๐ก๐ข ๐ ๐๐๐๐ฅ๐๐ง๐ ๐๐จ๐ก๐ ๐๐ ๐ข๐๐ง๐ข๐๐๐ฅ ๐๐ข๐ ๐ข ๐๐จ๐ก๐ ๐๐ ๐๐๐จ๐๐ง๐ข๐ก๐๐ก ๐ ๐๐ฌ๐ข๐ฅ.
Den nomber di Gabinete Wever-Croes II y Minister di Asuntonan di Adulto Mayor, Minister Ursell Arends diamars atardi a anuncia cu Gobierno di Aruba ta decreta luna di October como luna di Adultonan Mayor. Dia prome di October, ta Dia Internacional di Adultonan Mayor y cu e decreto aki, Aruba lo celebra esaki durante henter luna di October.
โDen e proximo 4 aรฑanan, Ministerio di Adultonan Mayor lo traha duro pa asina duna e mas di 25 mil Adulto Mayor den nos comunidad pa garantisa un miho calidad di bida y sigui traha den bon cooperacion cu tur instancia cu ya caba ta trahando den e veld pa logra e meta akiโ, Minister Arends a enfatisa.
Minister Arends a remarca cu e decision aki sigur ta un honor tambe na tur instancia y fundacion cu ya caba ta haciendo e trabou pa garantisa bon cuido y trato pa nos Adultonan Mayor. Pa cu esaki, Minister Arends ta felicita y alabes duna danki na cada un di e instancianan y fundacionnan aki y cada persona cu ta traha duro pa e Adulto Mayor. Pabien tambe na tur nos Adultonan Mayor y danki pa ta esnan cu a yuda construi nos pais.
โBan celebra hunto den e luna nos dilanti dedica na nos Adultonan Mayor y duna nan e amor y tempo cu nan merece. Aruba ta di nos tur y nos Adultonan Mayor por conta cu Gabinete Wever-Croes II y e ministerio cu ta bou mi encargo lo traha duro na bienestar di cada un di bosoโ, Minister Ursell Arends a expresa.


text:
kerlo
ni'o lo kerlo cu rango le zgana je ganse sance boxna .i ro le danlu cu nalsimsa fi le ka lo kerlo stuzi cu nenri lo xadni .i lo me la kortis. rango noi ke'a cu nenri xadni kerlo cu tirna rango .i
mabru kerlo[binxo | stika lo krasi]
ni'o ro mabru kerlo cu vasru ci bongu no'u lo mrubo'u ku ce'o lo kerzbebo'u ku ce'o lo kercupybo'u .i lo mrubo'u .e lo kerzbebo'u cu tarbyfavmapti lo xedja bongu be fi lo drata bogda'u .i lo bongu cimei cu matri'a lo vacri nilzunti lo litki nilzunti .i lo sluji cu stika lo nilzunti vau lo cladu sance
nalmabru tirna rango[binxo | stika lo krasi]
ni'o lo jukni tuple kerfa cu sance ganse
ni'o lo respa kerlo cu vasru re lo bongu no'u la'o gy. columella gy.


text:
ORANJESTAD – Na september proximo Iniciativa pa Desaroyo di Empresa Arubano (Idea) ta presenta su curso “Empresario Prepara II” cual ta organisa conhuntamente cu Enseñansa Pa Empleo (EpE). Meta di e curso aki ta pa yuda nos clientenan administra nan negoshi den un forma eficiente y engrandece e nivel di informacion y strategia con pa haci di nan negoshi uno exitoso.
E curso ta consisti di e siguiente topiconan:
- Creating a culture of Innovation
- Small Business Administration & Finance
- Small Business Tax
- Developing Brand Awareness for Customer Satisfaction
“Empresario Prepara II” lo cuminsa dia 12 di september 2017 y ta consisti di 20 les (13 siman largo, dos biaha pa siman, riba diamars y diaranson). E curso lo termina 21 di november 2017. Horario ta di 7.00’or pm pa 9.15’or pm y pa e lesnan lo tin un schedule cu lo mester tene cuenta cune. Localidad di curso ta ‘Enseñansa Pa Empleo’ situa na Engelandstraat 33, Eagle.
Curso “Empresario Prepara II” ta costa Afl. 300,- y mester wordo paga completo prome cu e curso cuminsa.
Criteria pa atende curso “Empresario Prepara II”:
- Diploma of Certificado di “Empresario Prepara I” ta necesario.
- Mester tin conocemento di computer
- Conocemento basico di Papiamento, Hulandes y Ingles ta necesario.
Pa informacion y inscribi por yama oficina di Idea na 5821181 ext. 439 of ext. 440 of pasa personalmente na Departamento di Asuntonan Economico, Comercio y Industria na Sun Plaza di 2 Piso.
Tambe por like Idea su Facebook pagina: Idea-Aruba of via email: l.croes@arubaeconomicaffairs.aw of j.trim@arubaeconomicaffairs.aw pa mas informacion.


text:
Aki bou bo ta mira e datonan di kontakto di e diferente filialnan di Belastingdienst i Douane Caribisch Nederland.
Bo por alkansá Belastingdienst tambe via meil òf via MijnCN Helpdesk:
Bali di Belastingdienst Boneiru ta habrí atrobe for di 8 di febrüari
For di djamars 8 di febrüari e bali di Belastingdienst na Boneiru ta habrí atrobe di djaluna te ku djabièrnè entre 9 or di mainta i 1 or di mèrdia.
Un máksimo di 12 persona por drenta paden kada biaha.
Belastingdienst ta keda alkansabel via e email Balie@belastingdienst-cn.nl i via telefòn na +599 715 8585.
Via helpdesk@belastingdienst-cn.nl bo por mail ku pregunta ku tin di haber ku ICT i deklarashon online.
Prueba di Identifikashon
Pa identifikashon, Belastingdienst por pidi bo via e-mail pa un kopia di bo prueba di identifikashon.
Kon bo por hasi un kopia di bo prueba di identifikashon di un manera seif tin pará akinan: Kopia seif di mi prueba di identidat
Belastingdienst
Douane


text: Diadomingo atardi a drenta informe di un problema den Dr. Henriquezstraat unda un yiu intoxica lo mester ta lantando contra mayornan, mesora a adirigi diferente patruya na e sitio. Na yegada a papia cu un homber di edad cu ta declara cu su yiu lo mester ta bou influencia y e no por cune mas, cu e lo a menasa nan y a coy pick-up bandona e sitio. Mesora otro patruyanan a cuminsa un buskeda y a logra encontra e yiu bou influencia den e pickup banda Sky Store den Caya G.F. Betico Croes. Polisnan a pare y detene pa tabata tras di stuur bou di influencia di alcohol. Dogcatcher a ser pidi na e sitio y a transporta e detenido pa warda di polis.


text:
Ford Motor Company ta un empresa global cu base na Dearborn, Michigan, cu ta comprometi na yuda construi un mundo miho, unda cada persona tin e libertad di movimento pa sigui nan soñonan. Ford+, e plan di crecimento y creacion di balor di e empresa, ta combina e fortalesa di e compania, capacidad nobo y e relacionnan semper den linea cu e clienenan pa enrikece e experencianan. Ford ta diseña, fabrica, comercialisa y provee servicio na un linea completo di vehiculo comercial y di pasahero conecta y cada biaha mas electrifica. Ford ta emplea aproximadamente 186,000 persona na henter mundo y desde 1 di october tanto Ford como Lincoln tin dos director nobo.
Sebastián Casanova
Cu mas di 16 aña di experencia den e empresa, Sebastián lo bay fortalece e vision di e marca manteniendo e transformacion pa un futuro sostenibel y humano. Reafirmando e compromiso di e marca, cu e evolucion y transformacion constante pa crea e stategianan nobo y miho enfoca riba e cliente. Lincoln a nombra Sebastián Casanova como su director nobo pa Mexico, Puerto Rico, Centroamerica y Caribe, iniciando un etapa nobo di liderazgo na nivel regional.
“Sebastián ta un profesional cu hopi experencia y mi ta sigur cu e ta lidera nos marca cu exito, fortaleciendo e caminda cu nos a sigui durante añanan y reforsa nos strategia regional pa un evolucion constante, Michael Sprague, Director de Lincoln North America, a bisa. Bou di su vision, Sebastián lo continua fortaleciendo e posicion di e marca den e mercado di auto di luho, implementando diferente strategia alinea cu e plan di electrificacion di e portafolio di e productonan pa 2030, unda e experencia di e cliente ta sigui siendo e prioridad.
Cu un experencia profesional di mas di 16 aña, Sebastián a inicia su carera na Ford como analista di calidad, acesorio y personalisacion di e vehiculonan, durante su carera a desaroya hopi conocimento den e areanan di benta, mercadeo, customer service y ingenieria, te cu el a converti den Gerente Nacional di Benta di Ford na Mexico. Durante su carera, Sebastián a destaca pa su habilidad den maneho y liderazgo, creando ambiente di trabou enfoca riba teamwork, entregando resultadonan di standard halto y construi relacionnan strategico basa den confiansa y negociacion.
Rosángela Guerra
Despues di cuatro aña como directora di Lincoln, Rosángela Guerra, awo ta responsabel pa continua fortaleciendo e contribucion di Ford pa un era nobo di e compañía y e industria di auto riba e caminda pa electrificacion. “Mi ta orguyoso di tin e oportunidad di lidera un mercado asina importante pa e empresa”, segun Rosángela Guerra. “Mi ta emociona pa uni na e empresa aki y contribui na su posicion den e region door di ofrece un exposicion global cu e experiencianan unico na nos clientenan, convertiendo den competidonan desafiante, modernisando y cuidando otro”. Rosangela a inicia 22 aña pasa su carera na Ford na Chihuahua Engine Plant, cual a haci cu el a conoce un di e areanan mas importante di e industria di auto: produccion.
Adicionalmente, el a traha den e areanan manera benta, mercadeo y customer service, posicionnan cu no solamente el a ocupa na Mexico, pero tambe na Merca. Danki na su compromiso y liderazgo, el a consolida e resultadonan importante pa e compañía den diferente area di negoshi, destacando den tur su ultimo posicionnan. “Awe mi kier gradici Rosángela pa tur e trabou cu el a realisa na Lincoln, su liderazgo trascendental y compromiso cu e transformacion y evolucion di e marca mediante implementacion di diferente strategia y hermentnan nobo pa brinda e consumidornan e miho experencia”, tabata e palabranan di Michael Sprague, Director of Lincoln North America.


text:
Tempo: Awe anochi: parcialmente nubla y generalmente seco den marduga y mayan: parcialmente nubla cu un posibel awacero pasahero
temperatura maximo 31 grado celsius
temperatura minimo 26 grado celsius
bahada di solo : 6:52 pm
subida di solo : 6:29 am.
Biento: Modera for di direccion oost; forsa 3 te 4 (12 te 30 km/ora, 7 te 16 nudo).
den dia basta fuerte te fuerte den rafaga; forsa 5 te 6 (31 te 50 km/ora, 17 te 27 nudo)
situacion general di tempo pa proximo 24 ora: den proximo 24 ora lo no bay tin mucho cambio den e situacion di tempo den nos region. humedad limita lo por produci un awacero pasahero localmente den oranan di marduga y mainta trempan.
Sobra di dia tempo lo keda seco. mas aleu nos tin cu bisa cu stof fini di sahara lo stroba visibilidad un poco durante proximo dianan.
condicionan maritimo/ estado di lama: un estado di lama generalmente leve te modera
na parti zuid y modera na sectornan oost te noordwest ta wordu spera den proximo 24 ora.
olanan lo ta for di oost entre 4 pa 6 pia cu e olanan di mas halto na partinan oost
te noordwest di costa.
aviso/ alerta: ta pidi navegantenan den boto chikito pa bay cu cautela na partinan oost te noordwest.
fenomenonan special: E volcan le soufriere hills na st.vincent ta poco activo y periodicamente ta produci erupcion di as y huma. meteo aruba lo keda monitor e actividad rond di e volcan aki cu hopi atencion.
potencial di awacero pa proximo 24 ora: 1 mm; localmente esaki por varia.
registracion di temperatura (grado celsius) y
awacero (mm) den ultimo 24 ora (8’am pa 8’am):
airport : max 31 / min 26 / 0.0 mm
westpunt: max 31 / min 27 / 0.0 mm
sta rosa: max 31 / min 27 / 0.0 mm
pronostico di tempo pa proximo 3 dianan: parcialmente nubla cu un awacero pasahero.
biento lo ta for di direccion oost y modera te basta fuerte; fuerte te posiblemente duro den rafaga;
temperatura (grado celsius) max / min lo ta: 31 / 26


text:
‘Discriminacion den deporte ta algo hopi grandi’
Den cuadro cu codigo di conducta di deporte cu Telefon pa Hubentud a introduci aƱa pasa, nos a acerca Cuts and Curves pa wak...
āOrguyoso di sa ken mi ta y di unda mi ta binā
Durante un entrevista exclusivo cu Bon Dia Aruba e artista multi-disciplinario Natusha Croes ta conta nos di su trayectorio y inspiracion como artista. E...
‘Sportsgedragcode lo causa cu comportacion di fanaticonan, trainernan y teamnan lo bira mas bon’
Telefon pa Hubentud a introduci un proyecto di sportsgedragscode pa clubnan deportivo. Segun nan ta informa, esaki no ta reglanan nobo y mas bien...
Mayoria di Padu Lampe su obranan no ta documenta ainda
Den cuadro di e lansamento di e CD di Ā e grupo Abako, Vivian Lampe, a gradici e grupo musical aki e interes di adapta...
Orange Aruba 2017 ta inicia cu un caminata solemne contra violencia domestico
Fundacion pa Hende Muhe den Dificultad un biaha mas hunto cu partnernan ta uni pa bin cu e campaƱa di Orange Aruba. Esaki ta...
āSi investigacionnan lo tuma luga na Aruba mes, no tin pakico trece nada bekā
Hopi investigacion tocante literatura Caribense ta tuma luga na Hulanda. Si e investigacionnan aki lo tuma luga na Aruba mes, niun studiante lo tin...


text:
RESULTADO DI KÒNTRÒL DI INSPEKSHON EKONÓMIKO DJAMARS 23 DI MEI 2017.
WILLEMSTAD – Djamars 23 di aprel MEO i tim multidisplinario a sostené algun kòntròl.
Durante e kòntròl nan aki a kontrolá entre otro pèrmit ekonómiko, indikashon di preis,
preisnan di makutu básiko, “ettiquetering” i produkto nan pa ku fecha di vensementu.
Den oranan di mainta e tim a bishita Luna Park Minimarket na altura di Caracasbaai
weg .Aki a deskubrí algun produkto ku no ta etiketá entre otro 44 Grand Bitter Melon, te di
marka Pickwick, 137 halfvolle melk sin marka i ku no ta aparesé riba lista di Makutu
Básiko.Tambe 5 pakete di Sugar Cookie di marka Betty Crocker ku no tabata etiketá
konforme e regala nan stipulá.
Pa loke ta trata makutu básiko tabatin 4 produkto ku ta surpasá e preis stipulá. Entre otro
pasta marka Gallo, cornflakes marka Country Barn i bonchi lima marka Camelia.
Mas aleu a deskubrí algun produkto ku a kaduká.
Den esakinan un palèt di Gatorade Lime/Orange ku a kaduká 23 di aprel 2017.
Banda di eproduktonan ariba menshoná a deskubrí 31 Crab Seafood di e marka Golden Sun
ku a kaduká 1 di mei 2017, 35 bara di chukulati ku a kaduká fin di aprel 2017 i 1 cool whip di
marka Kraft ku a kaduka 25 di febrüari 2017.
Seguidamente e tim multidisiplinario a bishitá Vreugdenhil Supermarket aki tambe a haña e
siguiente produktonan ku a kaduká.
34 Cut Corn di marka Pictsweet ku a kaduká entre 27 di mart i 18 di mei, 8 keshi di marka
Provolone Cheese ku a kaduká entre 18 di Novèmber i 9 di Sèptèmber 2016, 4800 coffee
creamer ku a kaduká entre 10 febrüari i 5 mart 2017, Chocolate syrup di marka Nesquick ku
a kaduká fin di mart 2017, 18 Pizza Sticks, 28 Part Pizza crisp crust 9 Pizza Rolls di marka
Totino’s ku a kaduká entre 12 di aprel pa 22 di mei 2017, 2 Chocolade icecream di marka
Shurfine ku a kaduká 6 di augustus 2016, 1 Gluten free cookie di marka Glutino ku a vense 22
di mei 2017 i por último 4 yògert di marka Mondelice ku a kaduká 17 di aprel 2017.
Aparte di e produktonan ku a vense no a deskubrí nada fuera di normal na Vreugdenhil
Supermarket.
Mas den oranan di anochi MEO a hasi un kòntròl rutinario na Sherasil Minimarket.
Durante e kòntròl aki a deskubrí bendementu di number ilegal i pa e motibu aki a sera e
minimarket pa maksimo 3 dia.
E kòntròl nan di MEO i tim multidisiplinario ta kontinuá e informashon nan pa ku esaki lo
keda suministrá debidamente.


text:
Odesur ta na Aruba
Reunionan riba Plan di Capacitacion y Actualizacion Deportiva Periodo 2019-2020
Ehecutivonan di Organisacion Deportivo Suramericano(Odesur) ta na Aruba unda nan a reuni cu Comite Olimpico Arubano.
Actualmente ta di bishita na Aruba un delegacion di ODESUR cu a bini specialmente pa reuni cu Comite Olimpico Arubano riba e Plan di Capacitacion y Actualizacion Deportiva Periodo 2019-2020. E presentacion di e plan tabata bou encargo di e Director Tecnico y alabes director di Desaroyo di Odesur, Sr. Fabio Ramirez.
Presente pa Comite Olimpico Arubano nos por a mira Presidente di COA, Sr. Roy Mezas Secretaria General, Sra. Nicole Hoevertsz, como tambe miembronan di e direccion tecnico y medico, Sr. Jesus Halabi, Sr. Ricardo Vargas, Sr. Edmundo Josiah, Sr. Patrick Werleman y Sr. Juvenal Nava.
Mester bisa cu e mainta a inicia unda Presidente di COA, Sr. Mezas a duna un splicacion di e trabou di COA na Aruba. Tanto cu Comision Tecnico, Medico y Desaroyo a splica di e trabou cu nan ta eherce pa cu nos federacion, dirigente y atletanan. Tambe a mustra con e data di nos atletanan ta ser warda den un sistema y e programa di doping cu ta ser duna na tur federacion miembro di COA.
Te cu diabierna awor Sr. Fabio Ramirez lo ta na Aruba unda lo tin diferente encuentronan importante.


text:
“Nos intencion awe tabata, por medio di e oradornan, pa demostra e conexion cu tin entre Aruba y Hulanda”, asina Nico van Grieken, presidente di Venootschap Nederland-Aruba, a conta despues di e evento, organisa den e Koninklijk Theater Diligentia na Den Haag, Hulanda. E evento a conta cu presencia di Su Altesa Real, Prinses Beatrix, Burgemeester di Den Haag y varios otro autoridad di Gobierno di Hulanda. Lamentablemente ningun miembro di Gobierno di Aruba tabata presente na e evento, pa motibo di otro compromiso.
Ta den e cuadro aki, Genootschap Nederland-Aruba a dicidi di organisa nan evento di hubileo di 25 aña cu tres orador invita. Ta precisamente pa enfoca riba e futuro relacion den Reino Hulandes, con e por ta miho y pa cumpli cu e necesidadnan di aña 2022. Mester tene cuenta cu nos statuto ta di aña 1954 y tur hende ta di acuerdo cu entretanto e circunstancianan den Reino Hulandes a cambia hopi.
E tres oradornan invita y cu a hiba palabra durante e evento tabata e Rector Magnificus di Universidad di Aruba, dr. Viola Heutger tocante e futuro di educacion avansa na Aruba. A sigui despues cu e presentacion di antropologo Francio Guadeloupe titula “E legadonan: tocante e beyesa y tragedia di Caribe Hulandes’ y finalmente e historiado Gert Oostindie a elabora tocante ‘E incomodidad den relacionnan di Reino’.
E evento a conta tambe cu presentacion di e escritor Frida Winklaar-Domacassé cu a recita varios poema. Ademas tabatin un presentacion di e guitarista Jean-Jacques Rojer.
E hubileo tabata dedica tambe na e miembronan di honor, esunnan cu a funda e organisacion 25 aña pasa, manera ta e comerciante y inversionista local Eduardo de Veer. Nan tabata invita pa scucha e oradornan pero tambe pa topa cu e Prinses.
Despues di e ceremonia, SAR Prinses Beatrix a haya chens pa papia cu e tres oradornan invita y cu algun studiante invita. Tambe tabatin bendemento di buki local y presentacion di cah’i orgel. E invitadonan den su mayoria tabata Rubianonan biba na Hulanda pero tambe a bota algun comerciante y abogado local memey di e publico.


text:
E variante delta ta creciendo lihe pa bira e variante dominante di e coronavirus na Merca. Esaki ta genera preocupacion di e brote di covid-19 cu por afecta comunidad vulnerabel.
Actualmente, e 10% di infeccion pa covid-19 na Merca por atribui e variante B.1.617.2, pero e proporcion ta duplica cada dos siman. Ex comisionado di Administracion di medicamento y cuminda (FDA) a añadi e variante dominante na e pais.
Esey por nifica un aumento fuerte di infeccion na henter e pais cu a administra mas di 309 miyon di dosis di vacuna contra covid-19, pero region specifico cu ta na riesgo.
“Tin parti di e pais cu tin menos vacunacion, particularmente na zuid, unda tin ciudad cu ainda cifra di vacunacion ta abou. E riesgo di brote por subi cu e variante aki, Gottlieb a bisa.
Na nivel nacional, e 64.4% di adulto a ricibi un dosis di vacuna, pero algun ciudad ta registrando cifra mas abou. Menos di mita di adulto cu ta biba na Alabama, Louisiana, Mississippi y Wyoming a ricibi al menos un dosis di vacuna contrea e covid-19, segun CDC (Centro y prevencion di malesa di Merca).
E variante delta por representa un riesgo grave, ya cu experto ta kere cu variante delta ta significativamente mas transmisibel cu nan predecesornan. E bon noticia ta mustra cu evidencia, cu e vacuna ta mas efectivo contra nan.


text:
Director di AHATA, sra. Tisa La Sorte ta bisa cu e aña a drenta cu optimismo sin embargo na Merca, CDC a introduci e regla di cu mester test PCR pa por bay Merca bek anto esey a dal duro cu a pone cu a baha reservacion un poco riba turismo.
Mirando e pandemia, e ta bira un roller coaster, no ta sigur con e ta bay, pero por a mira cu luna di april ta bay bon, tabatin bon reservacion pa easter. Ora nan papia di bon, ta den comparacion cu aña 2020.
“Nos ta wak progreso, sin embargo ora nos a wak e wave di covid-19 na Aruba anto mester a implementa medida pa controla e virus. Nos por a wak un pauze den reservacion”, e ta splica.
Turismo ta keda pendiente di medida y regla pa wak di nan ta dicidi di biaha. Sin embargo den horeca ta keda organisa nan mes pa asina ta bon prepara den tur locual ta trata medida cu hygiene.
Ta keda bisa tur trahado di horeca pa cuida nan mes y tuma tur precuacion, manera keda mantene distancia, uso di mask y tur ortro regla cu tin. “Nos tur tin e responsabilidad pa cumpli cu e reglanan cu tin.”
E ta bisa cu nan ta keda coordina y ta den bon contacto cu otro pa asina ta keda bon prepara. Pa locual ta vacuna pa sector di horeca, e ta keda un decision propio pero si e bay mas lihe posibel pa hende registra e ta mas facil pa proteccion di nos hende nan y cu esnan cu vacuna mester tene na cuenta cu tin cu keda cumpli cu reglanan.


text:
Alcadelsa di Bogota, Claudia Lopez, ta informa cu 6 di april lo tin movilisacion restringui na e capital di Colombia, diasabra, diadomingo y dialuna henter e ciudad lo bay den cuarentena.
E restriccion lo ta cu ‘pico y cedula’ esey ta nifica cu e restriccion di e poblacion determina pa e fecha y e ultimo number di e cedula di identificacion. Lopez a indica a yega na un acuerdo cu e gobierno nacional pa por tuma medida.
E alcaldesa a reitera cu lo sigui e vacunacion na henter e capital y trabou esencial lo permanece sin restriccion. E alcadesa ta bisa cu e medida a tuma na number casonan halto di coronavirus cu a registra na e capital e ultimo siman. El a bisa cu actualmente e capacidad di cama na ICU ta un 70%.


text:
Compania di Merca di biotecnologia Novavax a anuncia cu nan vacuna contra coronavirus tin un eficaz general di 90.4% na fase 3 realisa na Merca y Mexico. Ta realisa analesis adicional di training y lo publica esaki.
Resultado ta parce consistente cu e perfil di eficas y siguridad cu e vacuna a mustra anteriormente cu fase 3, segun Dr. Gregory Glenn, presidente di investigacion y desaroyo di Novavax.
E compania a bisa cu e vacuna ta generalmente tolera, y efecto secundario comun ta inclui dolor di inyeccion, cu un duracion di tres dia, fatiga, dolor di cabes y dolor muscular cu un duracion di dos dia.
E compania a wak cu e test ta efecto di e vacuna 100% cu a malesa modera of grave. E mayoria di caso ta den persona di alto riesgo, cu esnan mas grandi di 65 aña di edad, cu cierto comorbilidad of exposicion frecuente na covid-19.
Investigadornan di Novavax tambe observa di cerca e dato di secuenciacion di 54 di 77 caso di covid-19 na estudio. Basa na e secuenciancion die. caso, e empresa anuncia cu eficaz di vacuna di 93.2% dilanti variante di interes of preocupacion.
Un analesis final di resultado di training di fase 3 ni Novavax na Inglatera a anuncia cu a musta un eficacia general di 89.7% y su eficacia contra e variante un 96.4% y un 86.3% contra e variante B.1,1.7 variante identifica pa prome biaha na Inglatera.
E dos vacuna di ARNm cu ta autorisa na Merca, di Pfizer/BioNTech y Moderna lo usa material genetico pa stimula un contesta humanitario. Novavax a bisa cu lo planea solicita e autorisacion di vacuna pa Merca pa e di tres trimestre di aña y fabrica 100 miyon di dosis.


text:
WILLEMSTAD – Na Kòrsou e krítika riba e Órgano Karibense pa Reformashon i Desaroyo ta oumentá mas i mas kada siman. Tantu den parlamento komo pafó di parlamento mas i mas ta mira e plan komo un invenshon hulandes ku ta trese tiki kos bon pa e Yu di Kòrsou.
Na Kòrsou pa lunanan largu kaba ta hiba diskushon kandente na radio i televishon tokante e kondishonnan hulandes. Pa por haña sentenar di miónes di fiansa di corona Kòrsou a bai di akuerdo ku Hulanda pa reformá fuertemente. Coho, un organisashon di gobièrnu, mester vigilá si ta ehekutá e plannan. Simpatisadó ta enfatisá espesialmente e influensia positivo di e plan pa e poblashon.
Por lo ménos 11 sindikato na Kòrsou ta kontra
Siman pasá durante un konferensia di prensa di e órgano sindikal sentralisadó Sentral Solidaridat Sindikal (ku tin diesun sindikato ta kai bou di dje), e komentarionan di lider sindikal Fensley Sillé tabata tur kla ku por tin. “Nos ta konsehá tur hende pa na e próksimo elekshonnan no vota pa un partido ku ta pro Coho!”
Awor t’asina sí ku por lo pronto no tin elekshon na Kòrsou, pero segun Sillé, lider di e sindikato BTG, tur hende mester sa ku e lantamentu di Coho lo no sirbí e pueblo humilde. P’esei el a yama tur obrero pa durante e konmemorashon di Dia di Labor (promé di mei) bin manifestá kontra Coho.
Sillé den un konferensia di prensa, ku a organisá pa for di e sindikatonan duna informashon tokante Dia di Obrero, a bisa ku Coho lo a bira un mònster. “E tabata un sumpiña i aworakí el a bira un anglo.”
‘Nan, e élite, i nos e pueblo’
Na Kòrsou den polítika i rònt di diskushon polítiko hopi bia ta papia di ‘nan i nos’. No tur ora ta deskribí ken ta ‘nan’. Pero den e kaso di e diskushon di Coho Sillé no tin duda. “Nan” segun e lider sindikal no ta e Yu di Kòrsou normal. ‘Nan’ ta e élite, e gobièrnu anterior di PAR, e dunadónan di trabou ku no tin kunes ku e hòmber chikí, i tambe e polítikonan hulandes ku ta kere ku nan sa mihó.
Ta yama pa tene referèndem
Banda di e grupo di diesun sindikato, ainda tin sindikato di empleado ku ta kontra Coho. Amado ‘Broertje’ Rojer di e partido polítiko PAN, ku no ta representá den parlamento, ta un oponente remarkabel. E ta yama e pueblo pa demonstrá pa un konsulta di pueblo. E ta yama un referèndem ‘e úniko manera’ pa kita Coho for di mesa.
Rojer wikènt pasá a papia na telefòn ku presidente di parlamento Grisha Heyliger-Marten tokante nan lucha kontra Coho. Heyliger-Marten tambe ta lider di frakshon di e partido polítiko di mas grandi di Sint Maarten, e UP Party. Segun Rojer nan dos ta riba e mésun liña.
Ta di puntra si e un referèndem asina lo bini di bèrdè; un marcha pa un referèndem ku Rojer a organisá riba 27 di aprel (Dia di Rei) for di Parke Tula na Willemstad, no a atraé masha hende.
Unda e simpatisadónan ta?
E oponentenan por lo pronto no ta subi kaya; durante e selebrashon di promé di mei tampoko no tabatin un demonstrashon grandi manera a ferwagt. E problema pa Coho sinembargo ta ku aktualmente na Kòrsou no tin hopi hende ku klaramente ta pro. E dos partidonan, PAR i MAN, ku anteriormente den e gabinete di Rhuggenaath a yega na un akuerdo ku Hulanda, tin duda mas grandi ainda tokante nan sosten.
Den un reunion di parlamento di Kòrsou riba 26 di aprel a aseptá un moshon ku sosten di tur partido – pues tambe di PAR i MAN – den kua a pidi gobièrnu pa eksihí klaridat di Hulanda tokante e ‘commitment finansiero di Hulanda’ i tokante e poder di e minister di Asuntunan Interior.
E partidonan ke sa den ki medida e minister hulandes ta haña ‘pèrmit di instrukshon’ na nan isla. Tambe e parlamento kurasoleño ke e garantia pretu riba blanku ku tur pais di Reino ta representá den e maneho di Coho.
Miembronan di Staten karibense ta papia ku parlamentario hulandes
E pregunta ta si lo bini un kontesta riba e preguntanan ei na tempu. E siman aki diferente parlamentario di Kòrsou a biaha pa Philipsburg. Huntu ku un delegashon di parlamentario di Aruba, Sint Maarten i Hulanda nan ta papia entre otro di Coho i e relashonnan polítiko den Reino. Djabièrnè, na kabamentu di dia, ta sigui un rueda di prensa. Ei lo sali ta kon leu òf kon serka e akuerdo ta.


text:
Bureau City Inspector ta e departamento (banda di Cuerpo Policial) cu ta engarga cu control di desperdicio y con esaki ta wordo transporta riba caminda publico.
Vocero di BCI sr. Robby Rosel kier a duna un splicacion ariba e transporte di desperdicio cu ta hopi den e dianan aki y cu ta laga nos camindanan hopi sushi .
Con pa transporta desperdicio ariba caminda publico?
Ordenansa general di polis ta indica lo siguiente:
Articulo 16; Ta prohibi pa caminda nan publico di un of otro manera wordo susha.
Articulo 17 parti B ta indica lo siguiente:
Ta prohibi pa transporta sushi, piedra, sushi di construccion, calki, tera,mest, sas di palo, santo, mata corta , yerba, hooi , papel , shinishi , lodo , sushi of cualkier otro material, cu no sea e ta tapa adecuadamente, den un medio di transporte cu alabes ta ekipa y ta wordo usa pa esaki , cu ta evita cu e contenido por
bula of sali cay for di e medio di transporte.
E ley ta bisa :
– Caminda Publico ta encera tur caya y caminda accesibel pa publico.
– E vehiculo cu ta transporta e desperdicio pa tur medio di transporte p.e. pick-up, trailers, truck, etc.
– Tapa tur tipo di desperdicio debidamente ta ensera cu lo mester tin un lona cu ta tapa e baki nan aki.
Nos di BCI kier a hasi un jamada na henter e pueblo di Aruba pa ban mantene nos Aruba limpi y ban usa lona ora di transporta desperdicio .


text:
Promé Minister Gilmar Pisas tabatin e honor di tabata presente na entregá di e premio Cola Debrot na Landhuis Savonet
Publiká riba 03 Òktober 2021
Willemstad – Promé Minister Gilmar Pisas tabatin e honor di tabata presente na entregá di e premio Cola Debrot na Landhuis Savonet dia 2 di òktober 2021.
Minister di Enseñansa, Siensia, Kultura i Deporte Sithree A. van Heydoorn tambe tabata presente komo e minister ku ta enkargá ku e parti di Kultura.
E premio Cola Debrot pa 2021 a keda otorgá na sr. Philip (Fifi) Rademaker pa su esfuersonan grandi brindá riba tereno di literatura.
Premio Cola Debrot ta un premio riba tereno kultural ku for di 1968 ta keda otorgá na un persona òf organisashon ku a hasi trabounan meritorio riba tereno di arte.
E diferente kategorianan di arte ku ta keda premiá ta: arkitektura, arte visual, baile, folklor, literatura, músika, teater òf siensia.
E aña akí a toka turno na e kategoria di “Literatura”.
E proposishon pa otorgá Premio Cola Debrot ta keda hasí pa Konseho Kultural Kòrsou ku tur aña di nobo ta instituí un komishon independiente pa skohe ganador di e prestigioso premio. E aña akí entrega di e premio no a logra tuma lugá riba 4 di mei (fecha natal di Cola Debrot) pa motibu di sirkunstanshanan di COVID-19 i “lockdown”. Premio Cola Debrot ta konsistí di un boton di oro representando e flor di Laraha, un sertifikado i un suma.
Promé Minister tabatin e honor di pega e boton di oro ku ta representá e flor di Laraha.
Promé Minister ta felisitá sr. Philip (Fifi) Rademaker na nòmber di Gobièrnu di Kòrsou pa kere den Kòrsou, i pa sigui stimulá i guia nos komunidat pa amplia i elevá nos konosementu pa medio di literatura.


text:
Resientemente Sr Cees Luckhardt, konosido outor I periodista Hulandes a bishita Nos Kier Boneiru Bek I Bonaire Human Rights su sede riba un mishon spesial, I a presenta dos regalo na nomber di Fundashon Anton de Kom I di Black Archives di Hulanda. Anton de Kom ta un herue di resistensia I ta e prome eskritor I aktivista anti-colonial ku a lucha kontra skondementu, tapamentu di historia, I ku a skirbi e prome deskripshon anti-kolonial di historia Surinamense. Black Archives ta un organisashon renombra ku ta kolekta I archiva informashonan di kultura I historia pretu. E buki resiente publika na Juni “ Amsterdam I historia-di-sklabitud” a wordu manda I presenta na nomber di e organisashonan aki ta pa apresio I rekononesementu di e trabaonan ku NKBB a bin ta hasi durante anjanan pa konsientisashon di e historia di sklabitud I konsenshi historiko. Sr Luckhardt a enfatisa I enkurasha ku nos tin tur nan sosten I pa nos keda hasi lokual ku nos ta hasiendo.
Mas despues NKBB I BHRO a wordu bishita pa un delegashon di Greenpeace Hulanda ku a bin pa eksplora e posibilidatnan pa Bonaire, pa un Greenpeace Hulandes den Karibe enkonekshon ku menasa di“global warming”. Den e reunion aki Sr Finies di NKBB a aplaudi ku Greenpeace su prome kampanja internashonal tabata pa reskata e pueblo Maohi na Polynesia Franses. E pueblo Maohi I islanan di Polynesia Franses a wordu pone bek riba lista di Teritorionan-Sin-Propio-Gobernashon di Nashonan Uni na 2013 ku ta mesun trajektoria ku NKBB ta trahando kaminando pa e pueblo Boneriano. Manera nos a ekspresa na e delegashon ku e prioridat di pueblo Boneriano no ta direktamente “global warming” ku lo por okuri riba un termino largu, pero nos mayor menasa ta loke ta sosediendo desde 10-10-10, ku destitushon, eradikashon di e pueblo Boneriano, redusiendo hasiendo nan un minoria riba nan mes isla I kita I kaba ku nan kultura I identidat pa medio di kolonisashon di imigrashon I establesementu aki. Esey lo mester ta e prome kampanja pa Greenpeace pa e pueblo Boneriano, pa “salba e Boneiranonan nativo”
Resientemente e reunion di IPKO, ku normalmente ta tuma lugar na di un di e paisnan di Reino, Aruba, Korsou, St Maarten o Hulanda, e anja aki pa motibu di Covid a wordu tene na Boneiru. Durante e periodo aki NKBB I BHRO a risibi bishita di kortesia di Sr Endy Croes di Aruba, ku lo ta parti di e gobierno nobo di Aruba. Den e reunion aki nos a informa Sr Croes di e progreso di Boneiru su trajektoria di Nashonan Uni I di e finalisashon di e investigashon di parti di un organisashon rekonose pa Nashonan Uni riba e atrosidatnan I aneksashon illegal di parti di Hulanda. Sr Croes a re-asegura I reinforsa nan kompromiso di parti Aruba di apoyo na NKBB su trajektoria pa Boneiru dirigi na komunidat internashonal i Nashonan Uni.
Na mismo tempu, NKBB I BHRO a risibi bishita di kortesia di Sra Grisha Marten-Heyliger di e parlamentu I gobierno di St Maarten kaminda ku e dos diferente trajektorianan di Nashonan Uni , esun di St Maarten I Boneiru a wordu profundamente diskuti I ku St Maarten I Boneiru mester sostene otro den nan diferente trajektorianan. Kaminda ku St Maarten, meskos ku Korsou I Aruba nan situashon ta diferente ku esun di Boneiru. Komo ku nan gobierno pa motibu di Covid I problemanan ku presupuesto-finansiero ku COHO, I komo ku nan ta paisnan outonomo den reino, I nan ta den Statuut, nan a aserka Derechonan Humano Geneva su prosedura I mekanismo di keho via un abogado internashonal pa keha na e Asamblea di Eliminashon Rasial I Deskriminashon (CERD). Ku gruponan di trabao pa traha I hiba diskushonan ku Hulanda komo ku Hulanda tin ku raporta kada kuater pa sinku anja riba asuntunan rasial I deskriminashon na e Komite CERD.
Mientras ku nos komo Boneiru tin un diferente trajektoria komo ku nos no ta un pais den Reino, I no ta den Statuut, pero illegalmente aneksa den Konstitushon Hulandes I nos no tin poder, no tin outonomia I nos situashon ta diferente ku e islanan CAS. Nos tambe ta trahando ku konseheronan, ekspertonan internashonal di Nashonan Uni manera tabata e kaso ku Polynesia Franses, pa wordu pone bek riba lista di Nashonan Uni I wordu direktamente proteha pa e charter di Nashonan Uni I Asamblea General. E Komite Spesial di Dekolonisashon (C24) ku tin e outoridat pa interveni I meskos tambe tin tur e otro organisashonan/institushonan di Nashonan Uni por interveni direktamente I deal ku spesialmente asuntonan di outo-determinashon I propio-gobernashon I lo tin annualmente revishon I raportahe di nos situashon na Asamblea General di NU na lugar di kada kuater pa sinku anja via CERD riba asuntonan di deskriminashon rasial. Pa Boneiru esaki lo ta e uniko solushon na man pa medio di Nashonan Uni I Komite C24 ku ta spesialmente establese pa yuda islanan manera nos, ku e relashon ku podernan administrativo kolonisado manera Gran Bretanja, Fransia I Hulanda.


text:
Diaranson 28 di september 2022, Commandant Generaal Abraham de Veerschool a organisa bao di guia di e decanonan: Edna Vinck-Geerman y Minoushka Chin-Sie-Jen, un tremendo ‘Carrousel’ pa e alumnonan.
E carrousel a wordo organisa den cuadro di ser un bon ciudadano.
E temanan cu a wordo presenta ta: Motivacion (pastor T. Orman), ‘Peer Pressure’ y ‘Cyber World – gaming’ (Telefon Pa Hubentud), Higiena diario (Jeugdgezondheidszorg), abuso/negligencia di mucha (Fundacion Respeta Mi), Prevencion di enfermedadnan transmiti sexualmente (Dienst Besmettelijke Ziekten), preveni ta miho cu lamenta (Famia Planea Aruba), detecta violencia relacional (Fundacion Contra Violencia Relacional), Amenasa y violencia relata na gang/ser un miho ciudadano (Korps Politie Aruba), habilidadnan social (Orthopedagogisch Centrum Aruba/OC), evita embaraso hubenil (Wit Gele Kruis).
E obhetivo di e dia:
- Pa nos alumnonan, ta mas consciente di e importancia di nan cuido personal, tanto fisico, social y mental, y sa unda mester ta pa haya e informacion of ayudo necesario;
- Pa nos alumnonan, ta mas consciente di e importancia social di biba den un sociedad saludabel basa riba norma y balornan generalmente acepta.
Den tur e charla nan/workshop presenta, e parti di tuma ‘decision corecto’ tabata e yabi of unda e enfasis a wordo poni.
Nos kier gradici tur nos mentornan cu a yuda guia e alumno durante e dia aki. Un danki grandi ta bay na tur e instancianan of departamentonan di gobierno cu a coopera mesora cu nos manera semper, pa yuda trece tur e informacion nan aki pa nos alumnonan.
Tabata un dia exitoso!
Pa mas potret por mira e FB-page di Commandant Generaal Abraham de Veerschool: C.G. Abraham de Veerschool Aruba.


text:
Grupo di trabou Unesco Boneiru (GUB)
A lanta Grupo di Trabou Unesco Boneiru (GUB) ku sinku miembro via dekreto insular 3 di mart 2015. Riba término korto pa kordiná i mónitòr implementashon di e Konvenshon di UNESCO di 2003 pa protekshon di Patrimonio Kultural Intanhibel i riba término largu pa vigilá tur konvenshon di UNESCO ratifiká pa Hulanda.
Miembronan di e grupo di trabou na lantamentu:
- Sra. Liliane de Geus (aktivo) – eksperto di kultura i presidente di e grupo di trabou;
- Franklin ‘Boi’ Antoin (aktivo) – konosedó di kultura i representante di NGO (e.o. Fuhikubo);
- Timotheo Silberie – konsehero di maneho di kultura na Direktorado Komunidat i Kuido (Entidat Públiko Boneiru);
- Melvin Meyers, empleado di Jong Bonaire i representante di hóben;
- Sra. Alca Sint Jago konsehero di maneho Konstrukshon i Kuido di Monumento na Direktorado Espasio & Desaroyo (Entidat Públiko Boneiru).


text:
Senado merikano ta vota pa Minister di Enseñansa.
Senado merikano a aprobá nombramentu di e bionario Betsy DeVos komo minister di Enseñansa. Mike Pence visepresidente di Merka a depositá e voto desisivo. Segun empleadonan di Senado no a yega di sosodé promé ku un visepresidente mester a uza su voto pa kibra un impase pa nombra un miembro di gabinete. E Senado merikano tabata partí den eksaktamente dos mitar, debí ku dos senador Republikano a uni nan mes na e 46 senadornan Demókrata i dos oponente independiente. Segun oponentenan, DeVos no tin sufisiente eksperensia ku enseñansa. Segun e Republikanonan esaki hustamente tin benefisio, komo ku e no ta un burókrata den enseñansa. Promé ku votashon, e senador Republikano Lamar Alexander a yama DeVos e kandidato mas kontroversial pa bira minister di enseñansa, debí na su falta di eksperensia. E oudishonnan ku a tuma lugá promé ku nombramentu di DeVos, no tabata na su fabor pa motibu di sierto remarke ku el a hasi. Elisabeth ‘Betsy’ DeVos ta kasa di Dick DeVos, ku su tata Richard Sr. ta kofundadó di e kompania di merkadeo Amway. Betsy DeVos a okupá diferente funshoná den partido republikano. DeVos ta konosí partikularmente pa su trabounan karikativo.


text:
Oficina Central di Estadistica ta presenta e resultadonan principal di e Indice di Prijs di Consumo (CPI) pa luna di October 2022.
Indice di Prijs di Consumo pa luna di October 2022
E CPI pa luna di October 2022 ta 106.30, loke ta representa un subida di 0.1% compara cu e indice di September 2022 (106.20) y acumulando un subida di 5.7% te cu na October di e aña aki.
E cambio di e CPI pa e ultimo diesdos (12) lunanan (October 2021 te cu October 2022) ta 7.0%, un subida di 4.6 punto di porcentahe (ppt) compara cu e periodo corespondiente di aña pasa (2.4%).
E promedio anual (ultimo 24 luna) di e tasa di inflacion pa e periodonan di October 2020 te cu October 2021 y October 2021 te cu October 2022 ta 5.1%, un subida di 5.4 ppt compara cu e -0.3% registra den e periodonan di October 2019 te cu October 2020 y October 2020 te cu October 2021. Durante e luna aki, cuatro (4) di e diesdos (12) sectornan a registra subida di prijs. E subidanan cu tawata tin e mayor efecto riba e CPI a wordo registra pa e sectornan di “Recreacion y cultura ” (2.8%) y “Mobilario” (2.8%), causando un efecto di 0.26 y 0.25 ppt, respectivamente. E subidanan den e sectornan restante a contribui cu un efecto di 0.12 ppt riba e CPI di October 2022.
E subidanan aki a wordo contraresta parcialmente door di principalmente caida den e indicenan di e sectornan di “Transporte” (-1.6%) y “Paña y sapato” (-5.8%) cu a contribui cu un efecto di -0.23 y -0.15 ppt, respectivamente. E caidanan den e sectornan restante a contribui cu un efecto di -0.16 ppt riba e CPI di October 2022.
E subida den e sector di “Recreacion y cultura” a wordo causa principalmente door di un subida den e categoria “Vacacion” (11.6%), causando un efecto di 0.30 ppt. E subida den e sector di “Mobilario” a wordo causa principalmente door di un subida di 21.9% den e categoria “Mueble y accesorionan, tapijt y otro tipo di material pa vloer”, causando un efecto di 0.20 ppt.
E caida den e sector di “Transporte” a wordo causa principalmente door di un caida den e categoria “Gasto relaciona cu uso di vehiculo di transporte personal ” (-2.6%), causando un efecto di -0.22 ppt.
E caida den e sector di “Paña y sapato” a wordo causa principalmente door di un caida di 6.6% den e categoria “Paña”, causando un efecto di -0.13 ppt.
Canasta di consumo
E canasta di consumo di e CPI ta consisti di 408 bienes y servicionan. Compara cu September 2022, 49.0% di e bienes y servicionan aki a conoce un aumento di prijs causando un efecto di 1.14 ppt, mientras cu 32.8% ta mustra un caida di prijs, cu a contribui cu un efecto di -1.05 ppt y pa e restante 18.1% no tawata tin cambio den prijs. Prijsnan di bienes a baha cu 0.3% y a causa un efecto di -0.20 ppt. Prijsnan di servicionan a subi cu 0.7% y tawata tin un efecto di 0.29 ppt riba CPI di October 2022.
Core inflation
E CPIC (core inflation) – CPI excluyendo e efecto di energia y cuminda – a registra na October 2022 un subida di 2.9%. E indice di energia – cu ta consisti di e productonan: electricidad, awa, gasolin y diesel a registra un subida di 12.8%. E indice di cuminda a registra un subida di 9.0%.
Bestaansminimum
E bestaansminimum pa un hogar consistiendo di dos (2) adulto y dos (2) mucha (edad 0-14 aña) na October 2022 ta Afl. 5,311, un subida di Afl. 457 compara cu October 2021 (Afl. 4,854). E bestaansminimum pa un hogar di un (1) adulto ta Afl. 2,529, un subida di Afl. 218 compara cu October 2021 (Afl. 2,311).


text:
E Prikichi ta forma parti di nos naturalesa y cultura pa hopi aña. Mescos cu varios otro fauna local, e ta un sorto endemico di Aruba y unico na mundo. No ta por nada cu su nomber scientifico ta Aratinga Pertinax arubensis.
Cada dia nos ta mira menos Prikichi ta bula rond. Tin caminda unda antes tawata tin hopi, ya nos no ta mira nan mes mas, manera na Rooi Prikichi. No ta por nada e lugar tin e nomber ey. Eynan tawata e luga di biba di prikichi. Un neishi completo di Prikichi ta consisti mayoria biaha di 8 Prikichi: mama, tata y 6 yiu. Departamento di Naturalesa y Medio Ambiente (DNM) kier pone enfasis riba kico a pone cu e cantidad a baha y kico por haci pa yuda e especie aki sobrevivi.
Tin varios motibo dicon e cantidad a bira menos p.e.: door di rosamento di hopi mondi, sin haci e inventarisacion necesario prome, pa construi y expande proyectonan di hotel, cas y caretera di dobel via; e Boa, cual ta un especie invasivo cu ta causa hopi daño na varios especie endemico. E boa ta come e webo of e Prikichi mes tambe. Pushinan cu ta cana liber rond abandona y sin doño y cu hamber por ta un peliger pa e Prikichi. Por ultimo e culpa ta cay riba hende, e ser humano, cu ta coy y sac’e Prikichi for di su e neishi, cu proposito pa bend’e riba Vraag en Aanbod of pa domestic’e, asina limitando tambe e posibilidad p’e por procrea. Tene cuenta cu un parha den un haula no ta yuda na ‘conservacion’ di esaki, pero alcontrario e ta pone e Prikichi di Aruba den peliger di extincion. En general un parha domestica tin poco oportunidad di sobrevivi den mondi despues como cu nunca e la siña kico pa come ni con pa defende su mes. P’esey mester lag’e den su habitat y stop di strob’e.
Cua ta e ley cu ta proteha e Prikichi?
Ta estrictamente prohibi pa ley pa gara un bestia protegi y/of strob’e, sin un motibo valido, den su habitat natural. Tambe ta prohibi pa ley pa destrui y/of causa daño na cualkier especie protegi. Esey kiermen cu coy’e y bend’e ta contra ley y ta castigabel. E ley di Natuurbeschermingsverordening (AB 1995 no. 2) articulo 4, prome inciso ta stipula esaki.
Kico por haci pa yuda aumenta e cantidad di Prikichi?
Por atrae e Prikichi den bo cura y admira nan, door di planta matanan di fruta, cu e Prikichi ta gusta, manera e fruta di e Seida, dadel cu ta crece na Cadushi, boonchi di Tuturutu, mispel y tambe mango. Tambe por duna aporte door di entrega un keho. Si bo tuma nota di hendenan cu ta kibra ley, por manda bo keho via www.infraruba.com of yama (DNM) na 584-1199


text:
A tene un entrevista cu vocero di DIMAS, sra. Marilyn Wout pa e splica algun topico di departamento manera e parti di amnistia, e ta splica cu a tende varios rumor.
E rumornan aki ta bin di persona cu conoce algun persona indocumenta of tin papelnan cu tabatin algun papel di ‘refugiado of asilo politico’ e ta bisa cu esaki no ta bera, no ta dunando ningun permiso of proteccion.
Tambe ta enfatisa cu tin persona cu ta bendiendo formulario di DIMAS, e ta bisa cu di parti di DIMAS e formulario aki ta gratis y pa persona no cumpra esaki gastando un suma halto pa un formulario cu ta gratis.
Sra. Wout ta bisa cu persona cu ta bay haci nan peticion por haci esaki via online of bin personalmente. Nan ta haya un link for di DIMAS pa asina entrega tur documento riba e dia di cita.
Si e persona tin algun dificulta pa haci esaki online, e por pasa personalmente riba e dia di cita y asina entrega e documento na nan oficina. E persona mes ta dicidi con e kier haci esaki.
Tin caso cu e persona ta haya dificil pa entrega un Eform, anto ta prefera di pasa personalmente, ta pidi si cu pa e yega net riba e dia y e orario cu nan ta pone pa e persona presenta.
E proceso aki ta dura di 6 pa 10 siman pa e persona haya su permiso. “Nos ta purba haci’e den 6 siman, pero e ta un proceso cu por tarda y si esaki tarda semper e persona por entrega un keho oficial.”


text:
Tópiko
Kuminsando 1 di sèptèmber 2017, e reglanan di kompetensia nobo ta konta pa tur empresa nashonal i internashonal ku ta aktivo riba merkado di Kòrsou. E reglanan aki, ku ta registrá den e Ordenansa Nashonal enkuanto Kompetensia [Landsverordening inzake concurrentie], mester sòru pa mas kompetensia na Kòrsou. Di e manera aki preisnan por baha, i bienestar, invershon i empleo tambe por krese. Pero tambe e posishon kompetitivo (internashonal) di e mundu empresarial ta mehorá dor di esei.
Klek pa un splikashon riba e siguiente tópikonan:


text:
Pabien na tur hende muher
Awe diabierna 8 di maart ta celebra e Dia Internacional di Hende Muher
Un pabien na tur hende muher riba nan dia
Awe diabierna 8 di maart ta celebra e Dia Internacional di Hende Muher. Rond mundo, den diferente organizacion y na tur nivel di sociedad, ta recorda e lucha cu hende muher mester a hiba pa logra un posicion di igualdad cu hende homber. Den e ramo di deporte esaki no tabata un excepcion, aki tambe e hende muher mester a traha duro y demostra cu nan tin e mesun capacidad y derecho cu e ser masculino.
Actualmente por mira cu e hende muher tin un tarea importante y ta ocupa cada biaha mas funcionnan di relevancia. Esaki ta danki na e avanze social di e ser femenino, e hecho cu nan a reconoce e interes di hende muher pa deporte, nan capacidad y talento pa sobresali den cualquier ramo di trabou cu nan escohe. Awendia e hende muher ta participa na un nivel casi igual cu hende homber na deporte como atleta. Tuma por ehempel e weganan di Rio de Janeiro 2016, aki e participacion di e atleta femenino a subi cu 45 porciento, esaki a double e cantidad di participante den 40 anja. Na Rio, un total di 4,700 atleta femenino a competi di e 10,444 atletanan, pues ta casi mesun hopi cu e hende homber. Mas cu claro tin trabounan importante pa hasi ainda ta den e areanan di entrenadonan, oficialnan y muy en particular na nivel di dirigencia den deporte na nivel mundial. Na aña 1996, Comite Olimpico Internacional a aproba un resolucion cu ta obliga tur Comite Olimpico Nacional, pero tambe tur Federacion Internacional, Federacion deportivo nacional y en general tur entidad di deporte, pa inclui den nan organonan di decision un minimo di 20% hende muher y poco poco nos por mira un adelanto un ta cumpliendo cu e exigencianan aki.
Na Aruba, nos por mira cu diferente hende muher den posicionnan clave den varios di nos Federacionnan Deportivo. Den Comite Olimpico Arubano tin pa algun tempo caba, varios hende muher den e directiva ocupando diferente posicion importante. Na banda di esey, Aruba tin un maximo representante den e deporte mundial de persona di Sra. Nicole Hoevertsz, awendia miembro di e “Executive Board di International Olympic Committee” como tambe miembro di e “Executive Board di Pan Am Sports”.
Nos no por keda sin menciona nos atletanan femenino cu pa un decada ta sobresali y saca cara di Aruba den exterior. Nos atletanan femenino ta demostrando un nivel sobresaliente y ta surpasando tur expectativa den e deporte di nos region, continente y mundial. Si nos mira e galardon Premio Excelencia den Deporte unda Aruba ta eligi su mihor atleta di anja, esaki desde su existencia na 2003, un total di 8 biaha a bay pa e atleta di ser femenino, un muestra di e dominio di nos hende muher den deporte na Aruba. Pa djis pa menciona un par nos tin hobennan manera Sarah Quita Offringa cu ta 15 bes campeon mundial den windsurf, Edna Maduro, Thashaina Seraus, Kamilah Dammers di bowling, Philipine van Aanholt di sailing, cu ta medayistanan di Oro den Weganan Centro Americano y del Caribe como tambe Kyra cu a gana varios medaya den Weganan CAC y tambe campeonatonan importante. E anja 2018 tabata uno historico pa algun atleta femenino. E duo di beach volleyball Kayla Arends y Mali Rafini a haci historia door di logra clasifica pa e Weganan Olimpico Hubenil, e prome atletanan hubenil cu e logra esaki pa Aruba. Na banda di esey, e atleta Wendy Kock a landa di Venezuela pa Aruba den e Crossing for Hope mientras Shariska Winterdaal a logra core 500km riba bicicleta rond Aruba. Loke tambe ta resalta ta e envolvimento di nos referee y, coachnan femenino y dirigente na nivel di federacion, cual ta un punto sumamente positivo.
No tin duda cu nos hende muhernan lo sigui presta den deporte, mientras como pais nos lo sigui duna nos maximo apoyo na cada un.
Den nomber di henter nos comunidad nos kier a manda un palabra di pabien na tur hende muher cu ta activo den deporte riba e dia tan special aki, e Dia Internacional di Hende Muher.


text:
ORANJESTAD –Minister di Finansa, Asuntonan Economico y Cultura Xiomara Maduro a tuma nota di un donacion di parti Super Food Plaza Aruba Cares Program di un container di 40 pia cu producto alimenticio y di higiena na Fundacion Pa Nos Comunidad. Cu e donacion aki un total di aproximadamente un 800 pakete lo wordo reparti pa esnan den necesidad.
COVID19 a haci su presencia na Aruba y sigur tin su consequencia y efectonan riba nos comunidad. Como Aruba nos tur mester ta uni y mustra empatia na esnan mas afecta y sigur aporte asina di parti comercio ta yuda alivia e demanda durante e crisis di Covid-19.
Minister Xiomara Maduro ta gradici e clientenan di Super Food Plaza, Jumbo, GLE Caribbean Line and GP Cargo & Services N.V. y su empleadonan pa e donacion aki cual sigur lo yuda alivia esnan cu ta den necesidad. Gobierno di su parti a aporta pa e productonan por a keda liber di impuesto pa asina yuda e meta caricativo aki.


text:
Administracion di Joe Biden ta considerando un norma cu lo rekeri presenta un resultado negativo na un test di covid-19 pa realisa biahe nacional di acuerdo cu e secretario di transport, Pete Buttigieg, el a menciona riba esaki na un entrevista.
“Tin un combersacion activo cu CDC na e momentonan aki. Locual por bosa ta cu ta guia dato, ciencia, medicina y aporte di persona cu lo tuma luga.” Dokter Rochelle Walensky, director di centro pa control y prevenecion di malesa di Merca a bisa cu deteccion di covid-19 pa biahero di Merca por ta util pero no a extende si tin plan pa realisa test pa biahe nacional.
Test pa biahero nacional versus test pa biahero internacional
E discusion a yega despues di un norma di CDC cu a drenta na vigencia na final di january, locual ta rekeri cu biahero internacional, ciudadano mericano y residente cu ta drenta Merca lo presenta resultado negativo di test di covid-19.
Asociacion di biahe di Merca, un organismo nacional sin fin di lucro den e sector, elogio di regla pa biahenan internacional y cualifica manera clave pa habri buelonan internacional, sinembargo, e grupo no ta duna sosten na mesun rekisito na aereo nacional.
E grupo cualifica e test obligatorio pa biaheronan nacional manera poco practico y señala cu no tin puerto di entrada definido y que tal medida por descvia e escasos recurso di salud publico di otro prioridad.


text:
Tag Archives: ceramento
Ceramento Oficinanan SVb diaranson 29 y diahuebs 30 juni 2022
En conexion cu e situacion di tempo tur nos oficinanan ta cera awe diaranson 29 juni entrante 12:00, tambe mañan diahuebs 30 juni 2022 henter dia. Sector Priva Durante e dianan aki empleadonan di sector priva por solamente notifica AO via nos portal di AO Online: https://ao.svbaruba.org. No ta posibel pa notifica AO via telefon… Mas Informacion
Ceramento Oficinanan di SVb 26 y 27 mei 2022
En conexion cu Dia di Ascencion y un ATV diahuebs 26 y diabierna 27 mei 2022 tur oficina di SVb Aruba ta cera. Pa notifica AO SVb tin orario adapta – Por notifica AO Online di 7:00 AM pa 9:00 AM di mainta. – Por notifica AO via telefon 527-2782 di 7:00 AM pa 11:00… Mas Informacion
Feliz Dia di Obrero
Riba e dia special aki SVb Aruba ta desea henter e comunidad laboral di Aruba un Feliz Dia di Obrero. Un Aruba trahando hunto ta forma un miho mundo pa un y tur!
Ceramento Oficinanan di SVb 2 mei 2022
En conexion cu Dia di Labor dialuna 2 mei 2022 tur oficina di SVb Aruba ta cera. Pa notifica AO SVb tin orario adapta: – Por notifica AO Online di 7:00 AM pa 9:00 AM di mainta. – Por notifica AO via telefon 527-2782 di 7:00 AM pa 11:00 AM di mainta. Nos liña di… Mas Informacion
Ceramento Oficinanan di SVb 27 April
En conexion cu Dia di Rey mañan 27 april tur oficina di SVb Aruba ta cera. Pa notifica AO SVb tin orario adapta: – Por notifica AO Online di 7:00 AM pa 9:00 AM di mainta. – Por notifica AO via telefon 527-2782 di 7:00 AM pa 11:00 AM di mainta. Nos liña di telefon… Mas Informacion
Ceramento Oficinanan di SVb 15 y 18 April
Tur nos oficinanan ta cera riba: – Diabierna 15 april – Dialuna 18 april Durante e dianan aki no ta posibel pa bishita nos oficinanan. Riba diabierna, durante weekend y riba dialuna por notifica AO online entre 7:00 AM pa 9:00 AM. Tambe por notifica AO via telefon 527-2782 entre 7:00 AM pa 11:00 AM…. Mas Informacion
Ceramento Oficinanan di SVb 17 y 18 Maart
Tur nos oficinanan ta cera riba: – Diahuebs 17 maart entrante 11:30 – Diabierna 18 maart Durante e dianan aki no ta posibel pa bishita nos oficinanan. – Riba diahuebs por notifica AO Online entre 7:00 AM pa 3:00 PM via https://ao.svbaruba.org/ of por notifica AO via telefon 527-2782 te cu 11:30 AM. – Riba… Mas Informacion
Ceramento Oficinanan di SVb 25 y 28 februari
Tur nos oficinanan ta cera riba: – Diabierna 25 februari 2022 – Dialuna 28 februari 2022 Durante e dianan aki no ta posibel pa bishita nos oficinanan. – Riba diabierna 25 februari 2022 por solamente notifica AO Online entre 7:00 AM pa 3:00 PM via https://ao.svbaruba.org/. – Durante weekend di 26 y 27 februari y… Mas Informacion
Orario SVb durante dianan di fiesta 2021
Durante dianan di fiesta SVb su oficinanan ta cera y ta ofrece servicio limita riba e siguiente dianan: – 24, 25 y 26 december nos ta cera. Por notifica AO Online entre 7:00 AM – 9:00 AM. Tambe por notifica AO via 527-2782 riba dia 24 december. – 30 december nos ta cera 12:00 PM…. Mas Informacion
Orario SVb Bierna Santo y Pasco di Resureccion
En conexion cu dianan liber di Bierna Santo y di dos dia di Pasco di Resureccion SVb ta anuncia e siguiente orarionan adapta pa notificacion di AO via telefon y online: Na telefon 527-2782 di diabierna 2 april te cu dialuna 5 april por notifica AO di 7:00 AM te cu 11:00 AM Via nos… Mas Informacion


text:
Patrick Werleman Presidente nobo di Caribbean RADO
E Asamblea Anual y eleccion a tuma lugar na Barbados
Miembro di Comite Olimpico Arubano, Patrick Werleman eligi como e Presidente nobo di Caribbean RADO.
Un noticia super positivo cu COA y Aruba a ricibi den e weekend ultimo cu miembro di Comite Olimpico Arubano, mr. Patrick Werleman a keda eligi como e Presidente nobo di e Caribbean RADO. Na Aruba, Sr. Werleman ta Director di Sports Development di COA y alabes e presidente di e comision anti-dopahe. E Asamblea Anual di e Caribbean RADO (Regional Anti-Doping Organization) y eleccion a tuma lugar na Barbados. E ta tuma e posicion aki for di Dr. Adrian Lorde kende tabata e presidente di Caribbean RADO desde 2005, Dr. Lorde (Barbados) a keda eligi como e Vice Presidente.
Tambe e keda eligi como miembro nobo di e board di Caribbean RADO, Dr Karen Pilgrim (Guyana), Joel Johnson (Grenada) y Ephraim Penn (British Virgin Islands).
Staf y personal di Comite Olimpico Arubano kier a felicita mr. Patrick Werleman cu su funcion nobo.
Hopi exito Patrick.


text:
The content originally appeared on: Diario
Inspectie di IVA y Economische Zaken cu e batata cayente
ORANJESTAD (AAN): E siman aki, Aruba Dental Society a duna reaccion riba situacionnan na Aruba den mundo di Dentistanan y cu no ta canando corecto.
Asociacion ADS a bisa cu nan tin basta tempo caba ta purba di haya contesta riba diferente pregunta. Tin varios inkietud den nos sociedad di dentista na Aruba. P’e motibo aki ey nan no por keda sin publica lo siguiente.
Tin hopi iregularidad ta tumando luga den e departamentonan di DVG y Economische Zaken, cu lamentablemente no ta haya e atencion adecua. E Asociacion di Dentistanan a manda varios e-mails y a busca contacto, pero ainda no tin ningun contesta concreto. Na mes momento nan a informa IVA, pa motibo cu nos ta di opinion cu mester actua mas rapido posibel. Lamentablemente te cu dia di awe, e departamentonan menciona no a tuma ningun accion.
No ta hopi siman atras a cera e capitulo di e “orthodontist” Kawaiah. Pero keto bay tin otro permiso cu mester wordo kita na Aruba. Pa motibo cu e permiso di trabao no ta otorga den forma transparente, ni tampoco corecto.
ADS ta puntra con por ta posibel cu ainda no a kita e permiso di Meneer I. Croes di Technodent? Na aña 2019 Departamento di Salud Publico, DVG, a otorga I. Croes, un permiso pa por traha como `Denturist’ na Aruba. Na 2020 ADS a pidi DVG y Inspectie di Aruba, IVA, pa un splicacion over di esaki, mirando cu nos leynan di LV ‘Beroepen in de Gezondheidszorg’, no ta reconoce un denturist como tal. Un denturist no ta mescos cu un tandprotheticus cu ta un nivel di estudio di HBO na Hulanda.
Te awe ADS no a ricibi ningun respuesta, ni splicacion tocante e tema aki di ningun di e dos departamentonan concerni, esta DVG y/of IVA.
E titulo di tandprotheticus ta un titulo protehi na Hulanda, e ta un estudio di HBO y e ta un estudio, unda un pashent cu no tin ningun diente mas, por acudi cerca e tandprotheticus pa nan por midi un plancha p’e, esaki sin cu e pashent mester bishita e dentista prome. Den tur otro caso, unda cu pashent ainda tin diente den boca, e lo mester bay cerca su dentista prome.
Aki na Aruba e procedura aki no ta conta, paso aki nos NO tin un tandprotheticus, ni ley unda esey ta regla, pues tur tratamento di plancha parcial of completo tin cu worde efectua door di un dentista. E estudio di Denturist na unda tecnico dental Croes a obtene su diploma, ta riba nivel di MBO y ta reconoci na solamente tres estado na Merca (Oregon, Washington y Maine). Aparte di esey, bo mester pasa dos examen obligatorio (State Board Exams), pa por haya un licencia pa practica prome cu por cuminsa traha como un denturist, den e estadonan menciona anteriormente.
Den e caso aki meneer Croes no a pasa e examen nan aki, algo cu e mes a bisa e directiva di ADS algun tempo atras. Esey kiermeen cu e NO tin licencia pa por traha mane denturist na Merca, Canada y tampoco na Aruba. Pa duna un ehempel mas concreto un denturist cu mag di traha den e estado nan menciona no mag y no por traha den por ehempel estado nan di New York of Florida etc.
Na Aruba e pashent cu ta segura via AZV ta bin na remarca pa cada 4 aña haya un protesis (plancha) completo of parcial nobo, cu un eigen bijdrage chikito pa e pashent. Esaki por solamente ora e pashent ta haci e peticion na AZV via su dentista.
ADS no por comprende con DVG por otorga un permiso (vestigingsvergunning) pa por traha como tandprotheticus, sin busca e informacion corecto.
E estudio, Tandprotheticus y Denturist, ta dos nivel di educacion completamente diferente. Un ta nivel di HBO y e otro nivel di MBO.
Con por ta cu DVG a asumi cu e titulo di tandprotheticus y denturist ta igual? Tandprotheticus ta un titulo protegi den ley di BIG di Hulanda.
Con por ta cu DVG a duna e derecho pa traha sabiendo cu e no a haal su examennan (State Board Exams) pa por haya su licencia? Pa tur claridad, e no mag di traha ni na e pais unda el a haci e estudio riba nivel di MBO y ni na Canada, mane a worde poni riba su verstigingsvergunning.
Den meneer Croes su permiso di establecimento ta worde insinua cu e profesion aki den termino corto lo mester worde incorpora den AruBig. Esaki no tabata ni ta e caso to dia di awe.
Pa tur claridad, meneer I. Croes no mag di traha plancha riba su mes, ni completo, ni parcial, ni flexibel y seguramente e no mag di traha den boca di pashent pa pone vulling, traha corona, brug, aparato pa roncamento, pega diamanta riba djente, djente di oro etc. Esakinan tur ta tratamento cu solamente un dentista gradua y registra por haci.
Ta hopi di lamenta cu cada biaha ta haya erornan den e departamento di DVG y no ta haci nada y ningun hende no ta tuma responsabilidad pa esaki. Y loke ta mas alarmante ainda: no ta coregi e erornan!


text:
Vacatura ICT Medewerker
Banco di Seguro Social Aruba SVb ta un organisacion cual ta sigura tur ciudadano di Aruba pa perdida di entrada. Nos 70.000+ clientenan tin derecho riba un servicio facil, rapido y excelente. Un di nos metanan principal ta pa digitalisa tur servicio di SVb den e proximo añanan. Nos ta colabora cu partnernan nacional y internacional pa sigui e caminda aki y asina yega na un servicio sigur, rapido y facil pa nos clientenan.
Nos team di ICT ta duna servicio na henter SVb y na nos partnernan. Ideanan di inovacion, eficiencia y progreso ta ser cultiva diariamente na SVb pa hiba nos mes y nos organisacion pa dilanti.
Pa logra e metanan aki nos ta buscando e siguiente candidato pa join nos team di ICT:
ICT Medewerker Systeem- en Applicatie beheerder
Responsabilidadnan entre otro ta:
• Control riba funcionamento corecto di aplicacionnan, datafiles y sistemanan di datamanagement, investigacion riba fayonan tecnico y posibel solucion.
• Supervision di uzo corecto y eficiente riba tur sistema di ICT, ademas señala y raporta puntonan di atencion.
• Salvaguardia e infrastructura di ICT pa carga su peso y haci proposicion pa ahusta e capacidad a base di pronosticacion di uzo.
• Soluciona posibel problemanan relaciona cu ICT.
• Planifica mantencion y reemplazo di sistemanan di ICT.
Rekisitonan:
• HBO-opleiding di informatica of experiencia similar.
• Conocimento profundo di aplicacion y sistema di databasemanagement di Windows Server 2008R2 (y siguientenan), Windows 7 (y siguientenan), MicrosoftSQL Database, Microsoft Office 2013 (y siguientenan) Citrix XenDesktop Enviroment y VMware Enviroment.
• Por lo menos 3 aña di experiencia cu responsabilidad similar.
• Tin bon dominio di Hulandes, Ingles y Papiamento verbal y por escrito.
• Por traha independiente y den team.
Nos ta ofrece:
Salario conforme e Bezoldigingsregeling Ambtenaren y ta depende di e nivel di educacion y experiencia. Ademas bon condicionnan laboral secundario, entre otro pensioen di APFA.
Solicitacion:
Un carta di motivacion, acompaña pa CV, copia di diploma y certificado por wordo dirigi na director di SVb sr. ir. Edwin M. Jacobs, solamente mediante e-mail na info@svbaruba.org te cu 20 di september 2019.
Pa mas informacion tocante e vacatura por e-mail sr. Johan Vrieswijk (jgjvrieswijk@svbaruba.org) of sr. Gilbert Kelly (gkelly@svbaruba.org).


text:
Un exito rotundo…..e apoyo ta masal. Lider di partido AVP Mike Eman ta un persona super satisfecho despues cu e campaña di su partido a wordo lansa den forma abrumador. Su trabou duro y di su gobierno a paga bek.…
Diabierna partido AVP a inicia su campaña 2013 oficialmente y for di promer dia caba por a nota e sosten masal di pueblo di Aruba pa e bon trabou haci durante casi 4 aña di Gabinete Mike Eman. Candidatonan riba…
Diabierna e atencion politico ta dirigi riba e ambiente cu lo tin na e skina di Adriaan Lacle y L.G. Smith Boulevard. Esaki ta e apertura di e campanja di AVP. Nan a escoge Green Square como e nomber pa…
ORANJESTAD – Lider di Partido AVP Mike Eman a pasa diaranson atardi na tereno di Green Square. Aki el a topa y combersa cu un grupo di hoben compañando candidato Tyson Lopez den e preparativonan pa e actividad cu tin…


text:
Awe ta tuma luga e prome evento di benta di auto di Yrausquin Motors, desde 2018. E evento ‘one stop shop’ ta di 9:00 am pa 1:00 pm y ta conta cu presencia di tur banco.
Tin auto den stock y e disponibilidad ta limita, pero tin diferente modelo. Si bo ta buscando un SUV cu ta carga shete pasahero, bo ta hay’e den e Mitsubishi Expander cu ta cuminsa na 49.950 florin. Tambe tin den stock Mitsubishi L200 Sportero, cual tin prijs special.
Bo modelo di auto preferi ta Ford? Yrausquin Motors tin esey tambe. E modelonan ta Ford Escape, Ford Edge, Ford Explorer y Ranger Raptor.
Tambe tin na benta auto di segunda mano. Tin variacion di auto cu e cliente por scoge entre nan.
Probecha awe y no warda pa januari ora BBO aumenta. Probecha awo dje stock cu Yrausquin Motors tin. Y mas cu claro probecha cu e banconan t’ey pa atende bo mesora y aproba bo financiamento.
No tin solamente auto na benta, pero tambe e clientenan por gana diferente premio. Incluso tin diferente promocion. Riba e modelo Ford Edge, Yrausquin Motors ta regala mantencion gratis di tres aña, incluso nan mes ta paga e plach’i number 2023. Tambe por gana premio cu scratchcard cu nan ta duna bo.
Asina ta yega awe te cu 1:00 pm na Yrausquin Motors y cuminsa busca bo auto nobo nobo pa 2023. Tur esunnan cu cumpra un auto lo haya un chens pa gana diferente premio. Yrausquin Motors ta regalando yen di special pa abo cuminsa e aña nobo cu un auto nobo.


text:
WILLEMSTAD- 10 di mei 2016 – Resientemente Ofisina di Kòrsou (CTB) i Fundashon Bon Intenshon (FBI) a presentá e próksimo edishon di Curaçao North Sea Jazz Festival (CNSJF) na partnernan den turismo, prensa kolombiano i algun invitado spesial. E presentashon na prensa kombiná ku un evento a tuma lugá na Hotel W, Bogotá. E entusiasmo di parti di medionan di komunikashon pa e enkuentro musikal ku próksimamente lo tuma lugá, tabata notabel. CNSJF a logra un posishon sólido den e kalendario di evento, no únikamente na Kòrsou pero den henter region.
Ademas di ta e evento musikal di mas grandi, e ta importante pa turismo di Kòrsou. Percey Pinedo bosero pa FBI i CNSJF a habri e enkuentro ku prensa bisando, “Ta un honor pa presentá Colombia un otro edishon di Curaçao North Sea Jazz. E aña aki un biaha mas ta konta ku artistanan di taya, manera Juan Luis Guerra, Lenny Kravitz, Tom Jones i pa promé bes lo tin un dósis di reggaetón presentá dor di e kolombiano J. Balvin”.
Na final di e enkuentro ku prensa a sigui un evento ku a konta ku un presentashon di Randal Corsen & Band. E trio di jazz, ku riba perkushon Pernell Saturnino, ganadó di un premio Grammy, Eric Calmes riba su bass i Randal Corsen riba su piano a sá di impreshoná representantenan di medionan di komunikashon ku tabata presente.
E aña aki ta e di shete edishon di CNSJF, ta premirá atrobe un impulso ekonómiko grandi den sektor turístiko. E konsiertonan sigur lo pèrkurá pa un gran kantidat di bishitante for di den region. Gran mayoria ta yega Kòrsou 2 pa 3 dia promé ku e anochinan di CNSJF.


text:
Último desaroyo relatá na NOW
Último desaroyo relatá na NOW
Geplaatst op 19 May 2020 dor di Ministerio Desaroyo Ekonómiko
Willemstad – 19 di Mei 2020- Mientras tantu ta kasi 4 siman pasá ku por a entregá e promé petishonnan pa por bini na remarke pa e areglo di NOW. Mayoria empresa ku por bini na remarke a risibí pago kaba, i probablemente pa fin di siman por kuminsa entregá e petishonnan pa luna di Mei. Pa medio di e komunikado aki Gobièrnu i e tim di NOW ta ofresé informashon tokante e último desaroyonan.
Entre 18 i 22 di Aprel e dunadó di trabou por a inskribí nan kompania pa bini na remarke pa e Medida di Urgensia Sosten Transitorio pa Empleo (NOW- noodmaatregel overbrugging werkgelegenheid), kual SVB ta ehekutá. Despues ku a añadí sektor na e lista ku por a bini na remarke pa e sosten, un kantidat mas por a apliká pa esaki entre 25 pa 30 di Aprel. E intenshon ta pa e lunanan binidero sigui ofresé e posibilidat pa apliká pa sosten. E dunadó di trabou ku a eksperensiá un bahada di entrada di 25% of mas (kaminda ta kompará e entrada di Aprel 2020 ku e entrada di Aprel 2019), por a risibí sosten pa medio di SVB. Ta trata di un montante ku ta igual na 22-89,5% di e sumo di suèldu ZV/OV segun e registro di SVB riba 28 di Febrüari 2020 (esaki ta inkluí e kontribushon di e dunadó di trabou na e gastunan AOV/AWW). Tambe e direktornan registrá den e statüt di e kompania, i registrá na SVB, ta inkluí den e kalkulashon. Pa kada empleado ta kalkulá e montante di sosten, pero ta tene kuenta ku e suèldu máksimo (e suèldu máksimo segun SVB ta ANG 5781,- pa luna).
Pa por a realisá tur e trabounan relatá na e areglo, a krea un team ku ta konsistí di representante di ministerionan konserní i representante di sektor privá. E representantenan aki i tur otro persona ku a yuda ku e implementashon, a partisipá pro bono, pues sin risibí pago pa e trabou aki. Pues e kosto relatá na realisashon di e areglo aki ta sero. Ora a implementá e areglo, e miembronan di e tim a mantené nan mes na tur e proseduranan gubernamental ku ta evaluá i usuál segun SOAB; akseso na informashon konfidenshal ta limitá na SVB; i SVB ta tuma e desishonnan pa asigná, ku konseho di sektor pa medio di Kámara di Komèrsio, i ku kontròl di kada kompania dor di SBAB.
Tin ku ta pensa ku no tin un base hurídiko pa ehekutá e areglo aki. Esaki no ta kuadra ku berdat.
Nos país ta den un situashon di krisis, i tabata di sumo importansia pa bini ku un solushon a korto plaso.
Finalmente tabatin solamente 8 dia pa implementá e areglo pa medio di un portal ku a kreá for di nada. Esaki ta nifiká ku a kolaborá mes ora ku e departamentu di gobièrnu ‘Wetgeving en Juridische Zaken’ pa inkorprá un prosedura aselerá, pa por bini ku un Landsbesluit speshal pa e areglo aki, i pa hasi posibel ku ta implementá a areglo ku forsa retroaktivo for di e fecha 1 di Aprel. Den e Landsbesluit aki a pone tur disposishon legal, i despues di aprobashon di Konseho di Minister, a manda e Landsbesluit aworaki pa SER i Konseho di Konsulta (Raad van Advies). Lo publiká e vershon final pronto.
Ta importante pa kompanianan kompronde e struktura di e areglo. Ta trata sosten pa un parti di e entrada di e kompania ku a kai afó, pasobra pa e parti kaminda tin entrada ainda, e kompania no tin mester di sosten. Pa e parti kaminda no tin entrada, e kompania ta risibí kompensashon pa un di e gastunan di operashon mas grandi, kual ta e salarionan. Alabes hopi kompania a risibí sosten pa medio di suspenshon di pago di amortisashon i interes di banko, i a baha nan gastunan di suèldu, por ehèmpel pasobra kontratista no ta den servisio mas. Kompanianan ku un entrada di apróksimadamente 5 mion florin por apliká pa un krédito di Empresa Chiki i Mediano pa medio di http://www.fondodisosten.org.
Den e kaso ku un empleado ta konfrontá ku adaptashonnan den e akuerdo laboral ku no ta aprobá segun e areglo, nan mester tuma kontakto ku e Heldesk di SOAW dediká na esaki, pa medio di e-mail sostenemi@fondodisosten.org). Si resultá ku un dunadó di trabou no a tene su mes na e akuerdonan stipulá, lo informá SVB, ku lo investigá esaki i posiblemente lo eksihí pa e dunadó di trabou debolbé e supsidio pa suèldu ku a risibí.
Ya pa algun siman Gobièrnu ta trahando riba realisashon i implementashon di e areglo aki, i alabes ta hasiendo su esfuerso pa sigurá e fondo; prinsipalmente pa medio di finansiamentu for di Hulanda. A logra esaki. Ophetivo den esaki tabata pa krea un prosedura pa por hasi aplikashon pa medio di un plataforma digital, fásil i lihé, p’asina por a paga e kompanianan di un forma rápido i promé ku fin di luna. Ta parse ku a logra e ophetivo aki. Kompanianan por a entregá nan petishon for di Djasabra 18 di Aprel (e portal pa e Fondo di Sosten tabata aksesibel for di djabièrne 12’or di anochi), te ku Djarason 22 di Aprel 12’or anochi (i pa e sektornan ku a añadí despues, esaki tabata posibel te ku 30 di Aprel). E promé pagonan via SVB a tuma lugá riba Djarason 29 di Aprel.
No opstante ku resientemente ainda tabatin petishonnan den proseso, ta evidente ku masalmente a apliká pa e areglo di NOW. Mas ku 1250 petishon pa supsidio a risibí aprobashon di kua mayoría a risibí pago kaba i di kua un parti lo risibí pago e siman aki. A referí algun kompania pa SVB pa trato di nan kaso, sinembargo nan no a bini na remarke pa motibu ku nan no a registrá nan suèldu total na SVB, òf pasobra nan no a anotá nan informashon bankario, òf pa motibu di problemanan ku impuesto. E petishonan aprobá ta representá mas ku 17.000 empleado ku danki na e areglo di NOW por a mantené nan trabou. Esaki ta mas ku 45% di e empleadonan ku ta registrá na SVB. Durante e periodo di aplikashon a surgi e impreshon ku a desaprobá e petishon di un gran kantidat di empresa, i ku un kantidat no por a bini na remarke. Pero esaki no tabata e kaso. Mas ku 2000 e-mail a drenta na e Helpdesk. Aki tabata trata di sigur 250 kaso kaminda kompanianan no tabata posishoná den e sektor korekto, pa motibu ku nan no tabata registrá korektamente na Kámara di Komèrsio. A logra koregí kasi tur kaso a base di e informashon ku nan a suministrá. En total a rechasá no mas ku 40 petishon definitivamente, a base di e kontròl di sektor, pues algu mas ku 3%.
Mientras tantu e tim di NOW ta trahando duru atrobe riba inventarisashon di tur e puntonan di mehorashon pa loke ta trata e proseso pa sigurá ku e siguiente tanda den luna di Mei por kana aun mas mihó. Lo amplia i mehora e formulario; kompanianan ku ya a risibí aprobashon den e promé tanda lo risibí un URL-link e siman aki ku un invitashon pa entregá nan petishon pa luna di Mei; e kontròl di SVB i e kontròl di impuesto lo tuma lugá simultaniamente pa asina spar tempu; lo amplia e kapasidat di e Helpdesk; i lo mehorá e komunikashon ku e personanan ku ta apliká. Tambe ta pensando kon pa solushoná e problema pa kompanianan ku no a tene nan informashon den registro di SVB up-to-date, i si por bin ku un akuerdo ku empleadonan pa baha salario. Na momentu ku habri e portal atrobe, lo anunsiá kon lo inkorporá e detayenan relatá na e kondishonnan di Hulanda.
Update NOW
Geplaatst op 19 mei 2020 di door Ministerie van Economische Ontwikkeling
Willemstad 19 mei 2020- Inmiddels is het bijna vier weken geleden sinds de eerste NOW-aanvragen konden worden gedaan. De meeste bedrijven die in aanmerking komen zijn inmiddels uitbetaald, en de aanvragen voor de maand mei kunnen waarschijnlijk eind deze week gedaan worden. Tijd voor een update van de overheid en de werkgroep NOW dus.
Van 18 tot 22 april konden werkgevers inschrijven voor de Noodmaatregel Overbrugging Werkgelegenheid (NOW), die wordt uitgevoerd door de SVB. Voor enkele toegevoegde sectoren kon dit tussen 25 en 30 april. De komende maanden is de bedoeling dat ook aanvragen kunnen worden gedaan. Werkgevers die getroffen waren door een daling van hun omzet met 25% of meer (waarbij de verwachte omzet in april 2020 werd vergeleken met de omzet in april 2019), konden een tegemoetkoming ontvangen van de SVB. Het gaat om een bedrag dat gelijk is aan 22-89,5% van hun loonsom ZV/OV die per 28 februari 2020 was geregistreerd bij de SVB (inclusief de bijdrage werkgeverslasten AOV/AWW). Ook de statutair directeuren, werkzaam bij het bedrijf en voorheen geregistreerd bij de SVB, worden meegenomen in de berekening. De tegemoetkoming wordt per werknemer berekend, en daarbij geldt er een maximumloon (het SVB maximum dagloon van Naf 5781,- per maand).
Bij de uitwerking is gebruik gemaakt van een werkgroep waarin vertegenwoordigers uit de betrokken ministeries en mensen uit het bedrijfsleven zaten. Deze mensen en ook alle andere mensen die hebben geholpen bij de implementatie hebben dit geheel pro bono gedaan. De uitvoeringskosten van de maatregel zijn dan ook nihil. Bij het implementeren van de regeling zijn alle gebruikelijke en door SOAB getoetste overheidsprocedures gehanteerd; toegang tot vertrouwelijke informatie is beperkt tot de SVB, en toewijzingsbeslissingen zijn genomen door de SVB, met sectoradvies van de Kamer van Koophandel, en met controle per bedrijf van SBAB.
De indruk die bij sommige mensen bestaat dat er geen wettelijke basis is voor de maatregel, klopt niet. Het land zit in een crisissituatie en het was dus van groot belang dat er snel een oplossing kwam. Er waren uiteindelijk maar 8 dagen de tijd voor het implementeren van de regeling via een nieuw gebouwde portal. Dat betekent dat er samen met de afdeling Wetgeving en Juridische Zaken direct gewerkt is aan het inzetten van een versnelde procedure voor het nemen van een Landsbesluit speciaal voor deze maatregel, en voor invoering met terugwerkende kracht vanaf 1 april. In dit Landsbesluit staan alle relevante bepalingen opgenomen, en na goedkeuring door de Raad van Ministers is het nu voor advies naar de SER en de Raad van Advies gestuurd. De definitieve versie zal zeer binnenkort gepubliceerd worden.
Het is belangrijk dat bedrijven de logica van de regeling begrijpen. Het gaat om steun voor het gedeelte van de omzet van een bedrijf dat wegvalt, want voor het gedeelte omzet dat er nog is, heeft het bedrijf geen steun nodig. Voor het gedeelte van de omzet dat er niet meer is, krijgt het bedrijf een groot deel van één van de belangrijkste kostenposten, de loonsom, vergoed. Daarnaast hebben veel bedrijven nog ondersteuning door uitstel van betaling van aflossing en rente bij de bank, en zijn hun loonkosten al verlaagd, bijvoorbeeld omdat tijdelijke werknemers niet meer in dienst zijn. Bedrijven met een omzet tot ANG 5 miljoen kunnen ook MKB-krediet aanvragen via het http://www.fondodisosten.org.
In het geval dat werknemers geconfronteerd worden met aanpassingen in hun arbeidsvoorwaarden die niet zijn toegestaan onder de regeling, dan kunnen zij zich wenden tot de speciale SOAW helpdesk (sostenemi@fondodisosten.org). Als wordt vastgesteld dat een werkgever zich niet heeft gehouden aan zijn verplichting, dan wordt dit doorgegeven aan SVB voor verdere opvolging en mogelijk zelfs terugvordering van de ontvangen loonsubsidie.
De overheid is al weken bezig om deze regeling uit te werken, te implementeren en om de benodigde fondsen zeker te stellen; met name door financiering vanuit Nederland. Dat is gelukt. Doelstelling daarbij was om de aanvraagprocedure digitaal, gemakkelijk en snel te houden en om bedrijven snel uit te betalen, voor het einde van de maand. Deze doelstelling lijkt gehaald. Bedrijven konden vanaf zaterdag 18 april (het Noodfonds-portaal was open vanaf vrijdagavond middernacht) hun aanvraag indienen, tot en met woensdagavond 22 april om 24.00 uur (en voor de nagekomen sectoren tot 30 april). De eerste betalingen van SVB zijn gedaan op woensdag 29 april.
Hoewel er recent nog aanvragen in behandeling waren, is duidelijk dat er massaal is ingeschreven op de NOW-maatregel. Er zijn meer dan 1250 subsidieaanvragen goedgekeurd die grotendeels zijn betaald en deels begin deze week worden betaald. Sommige bedrijven die voor behandeling naar de SVB zijn doorgestuurd, zijn alsnog afgevallen omdat ze geen loonsom geregistreerd hebben bij SVB, omdat ze geen bankrekeningnummer hebben doorgegeven aan SVB of omdat er belastingproblemen zijn. De aanvragen die zullen worden goedgekeurd vertegenwoordigen meer dan 17.000 werknemers die dankzij de NOW-regeling hun baan kunnen behouden. Dit is bijna 45% van het aantal werknemers dat bij de SVB is ingeschreven. Tijdens de aanvraagperiode bestond bij sommige mensen de indruk dat er veel bedrijven zijn afgewezen, en buiten de regeling vallen. Maar dat is uiteindelijk niet het geval. Er zijn meer dan 2.000 e-mails binnengekomen bij de helpdesk. Daarvan betroffen er zo’n 250 gevallen van bedrijven die, meestal door verkeerde KvK-registratie, in de verkeerde sector waren ingedeeld. Bijna al deze gevallen zijn alsnog gecorrigeerd op basis van aangeleverde informatie. In totaal zijn er niet meer dan 40 aanvragen definitief afgewezen op basis van de sectorcheck; iets meer dan 3% dus.
Inmiddels is de NOW-werkgroep alweer druk bezig geweest met het inventariseren van alle punten die verbeterd kunnen worden in het proces; zodat de mei-aanvraagronde nog beter kan verlopen. Het formulier zal iets worden uitgebreid maar ook worden verbeterd; goedgekeurde aanvragers zullen een uitnodiging (met URL-link) ontvangen voor de mei-aanvraag; de SVB- en belastingcontroles zullen tegelijkertijd worden uitgevoerd om tijd te besparen; de helpdeskcapaciteit wordt uitgebreid, en de communicatie met aanvragers wordt verbeterd. Verder wordt op dit moment nagedacht over of er een oplossing gevonden kan worden voor bedrijven die hun SVB-bestand niet up-to-date hebben gehouden en of er tot op zekere hoogte loonsverlaging kan worden afgesproken met werknemers. Hoe er invulling wordt gegeven aan de door Nederland gestelde eisen, zal bekend worden gemaakt op de dag dat het portaal weer open gaat.


text:
Sta Rosa Angels Vanddis a kaba e promé buelta dje kampionato di sòfbòl femenino fast pitch den klase dòbel A invikto. E kampion di Kòrsou a gana den wikènt su di 5 enkuentro pa keda na promé puesto. Despues di a pèrdè e wega inisial dje kompetensia, Pichingolo KIA/Nissan a gana 4 wega siguí pa asina okupá e di dos lugá.
E último weganan dje promé buelta den kampionato di sòfbòl femenino den klase superior, a keda hungá den wikènt tras di lomba den Sabana Ballpark.
E siguente resultadonan a keda registrá: Eagles Softex vs The Fighting Team 10-2, Nos Tei Curaçao Office Supply vs demolition Cartel NV 12-2, Pichingolo KIA/Nissan vs Demolition Cartel NV 23-1, Sta Rosa Angels Vanddis vs Nos Tei Curaçao Office Supply 12-1 i The Fighting Team vs Nos Tei Curaçao Office Supply 10-3.
Despues dje promé buelta Kimberly Agard di Sta Rosa Angels Vanddis ta okupá e promé puesto den bateo ku un promedio di 667 punto. Na di dos lugá ta Julisse Koffy di Pichingolo KIA/Nissan ku 583 punto, miéntras ku Genevieve Hariquez tambe di Pichingolo KIA/Nissan ta bon pa 545 punto na di tres puesto.
Den kategoria di picheo Janiska Franklin di Sta Rosa Angels Vanddis tin mihó porshentahe di kareda limpi pèrmití (ERA): 0.78. Na di dos puesto ta picher Leonella Elizabeth tambe di Sta Rosa Angels Vanddis ku 0.88.


text:
Duchess of Sussex ta celebra awe 38 aña y el a ricibi un mensahe publico di su casa, prins Harry, riba su día special. Riba nan instagram, Sussex Royal, e Duke a skirbi: “Wishing HRH The Duchess of Sussex a very Happy Birthday. ‘Happy Birthday to my amazing wife. Thank you for joining me on this adventure!’ – Love, H.” E mensahe tabata acompaña pa un potret di Meghan cu a ser tuma durante nan tour na Marocco. Esaki ta un cumpleaño hopi special pa Meghan, ya cu e ta prome como mama, sin duda nan lo a haci algo memorabel pa celebra e ocasion cu Harry y su yiu Archie.
E realesa generalmente ta celebra nan cumpleaño den priva y e aña aki no lo ta diferente; probablemente nan lo a pasa diadomingo na cas na Frogmore Cottage cu nan yiu Archie y algun amigo cercano of famia. Tempo cu nan tabata ‘date’ na 2017, e prins a hiba Meghan un biahe pa Botswana pa su cumpleaño number 36, unda nan a campa bou streya y a disfruta di un ‘dream getaway’. Aña pasa e pareha a asisti na e bruid di nan amigo, Charlie van Straubenzee, riba e 37 cumpleaño di Meghan.
Meghan Markle a traha den un proyecto secreto cu British Vogue, e edicion special titula “Forces for Change”, cu ta presenta un coleccion di creadornan di cambio cu a supera e bareranan. E edicion di Vogue, edita pa Meghan, ta inclui tambe un combersacion sincero entre e Dukesa y ex primera dama di Estados Unidos, Michelle Obama, como tambe un entrevista cu dokter Jane Goodall, etholoog en primatoloog di renombre mundial, y prins Harry. Riba e tema aki, Meghan a bisa den un comunicado cu e ultimo 7 lunanan aki tabata un proceso gratificante, colaborando cu Editor-in-Chief di British Vogue, Edward Enninful, pa aborda e temanan cu ta enfoca riba balor, causa y personanan cu tin un impacto den e mundo di awendia. Cu e ta spera cu e lectornan ta sinti nan mesun inspira cu ne pa e forsa di cambio, cu nan lo haya den e paginanan den e revista.


text:
KRALENDIJK- E kantidat di kaso nobo na Boneiru ta mustra un tendensia pa about e último dos dianan tras di lomba. Pa awe tin 6 tèst positivo di hende ku a tèst ayera.
Na otro banda, mester konstatá ku ménos hende a hasi tèst. E kantidat di kaso ‘aktivo’ a baha basta konderiderabel den último dos dianan pa motibu ku mas hende a kura, ku tin hende nobo ku a bira malu.
Tòg por sigui bisa ku e kantidat di kaso nobo i esnan aktivo ta sigui haltu kompará ku Kòrsou, teniendo kuenta ku e diferensia den kantidat di hende ku ta biba riba kada isla.


text:
LabdeMed ta hasi tur posibel pa bo bishita na un di e lokalidatnan resultá mas plasentero posibel. Nos ke tende gustosamente kiko bo ta spera di nos servisio. Bo ta satisfecho, bo tin un sugerensia òf kisas un reklamo. Laga nos sa. Ku bo opservashonnan nos por sigui mehorá nos servisio.
Sugerensia òf kòmplimènt?
Bo ta un pashènt, empresario òf un profeshonal médiko i bo tin ideanan pa por mehorá e kuido na nos laboratorio? Esei tambe gustosamente nos ke tende. Pa esaki bo por usa e formulario Sugerensia òf kòmplimènt.
Reklamo
Nos kolaboradónan ta hasi nan esfuerso pa por atendé bo lo mihó posibel. Sinembargo por sosodé ku bo no ta kompletamente satisfecho ku nos servisio. Nos ta konsehá bo pa na promé lugá atendé bo reklamo ku esun (esnan) konserní. Atendé huntu ta yuda. Den hopi kaso e reklamo por haña solushon asina.
Agente di kalidat
E reklamo no ta haña solushon òf bo ta haña ku no a atendé bo reklamo debidamente? E orei bo por entregá bo reklamo serka nos agente di kalidat. Pa esaki, por hasi uso di e formulario di reklamo. E formulario di reklamo yená ta yega dirèkt serka e agente di kalidat di LabdeMed i ta trata esaki di forma konfidensial.
Bo ta preferá di atendé bo reklamo via telefòn? Tuma kontakto e orei ku nos agente di kalidat via +5999 736 1030, riba dianan di trabou di 08:00 te 12:00 or.


text:
Kralendijk – Riba djadumingu 15 di ougùstùs Meldkamer i e departamentu di Intake ya ta eksistí pa 10 aña kaba den e forma ku nos konosé awendia. Den un esfera festivo i ameno a tene diferente spich i a rekoré vários memoria durante di un brùnch.
Dies aña pasá algun trahadó a hasi un estudio pa asina por traha den Meldkamer i e departamentu di Intake. Promé ku esaki no tabatin un Meldkamer ni departamentu di Intake: un agente tabata kontesta e telefòn i e mes mester a informá e ‘wachtcommandant’. Awendia e Meldkamer ta dispone di ekipo moderno ku ta ‘up-grade’ regularmente.
E trahadónan di e departamentu di Intake ta esnan ku na promé instante bo ta topa ora bo bishita warda di polis entre 7.30 or di mainta pa 9.30 or di anochi. Nan ta tuma entre otro keho òf ta referí bon a e departamentu konserní. Meldkamer ta alkansabel 24 ora pa dia I ta e number di emergensia pa tur servisio di ayudo manera polis, ambulans, brantwer i wardakosta.
Lesa tambe:
- Kuater grupo di mucha a sali pa Paraguay pa kompetí den Consejo Sudamericano de Deporte Consude
- Solamente por pasa angua kontra Korona ku sita
- Gang di arte: un trayekto artístiko pa hobennan lokal
- CBS: porsentahe di poblashon di Boneiru ku ta bou di e nivel di pobresa nashonal ta birando ménos
- Despues di un búskeda polis i wardakosta a haña dos persona di edat ku tabata perdí